title: Chilen sisällissota (1891)

text: Chilen vuoden 1891 sisällissota käytiin kongressia ja presidentti José Manuel Balmacedaa tukevien joukkojen välillä 16. tammikuuta – 18. syyskuuta 1891. Sota jakoi Chilen asevoimat kahteen leiriin; laivaston tuki kongressia ja maavoimat istuvaa presidenttiä. Sota päättyi presidentin joukkojen antautumiseen ja presidentin tekemään itsemurhaan.


title: Shunkichi Hamada

text: Shunkichi Hamada (; 19. lokakuuta 1910 Hyōgon prefektuuri – 7. joulukuuta 2009 Tokio) oli japanilainen maahockeypelaaja. Hän kuului hopeaa saaneeseen joukkueeseen vuoden 1932 kesäolympialaisissa Los Angelesissa ja kilpaili myös vuoden 1936 kesäolympialaisissa Berliinissä sijoittuen joukkueineen viidenneksi. Hänestä tuli myöhemmin liikemies.


title: U Thantin rauhanpalkinto

text: U Thantin rauhanpalkinto on nä toimineen burmalaisen diplomaatin U Thantin mukaan nimetty palkinto, joka annetaan joko järjestölle tai yksityiselle henkilölle tunnustuksena rauhan edistämisestä.


title: Tobias Hauke

text: Tobias Constantin Hauke (s. 11. syyskuuta 1987 Hampuri) on saksalainen maahockeypelaaja. Hän kilpaili vuoden 2008 kesäolympialaisissa Pekingissä ja kuului siellä kultaa voittaneeseen joukkueeseen. Lisäksi hän on ollut muun muassa mukana voittamassa kultaa maahockeyn Euroopan-mestaruuskilpailuissa 2011.


title: Kerttu Nurminen

text: Kerttu Anneli Nurminen, o.s. Rantanen (s. 8. maaliskuuta 1943 Lahti) on suomalainen muotoilija ja lasitaiteilija.


title: Kerttu Nurminen

text: Nurminen syntyi konstaapeli Oiva Rantasen ja Sigrid Granbergin perheeseen. Nurmisen puoliso on vuodesta 1972 lähtien ollut lasimestari Olavi Nurminen. Kerttu Nurminen valmistui alkujaan merkonomiksi 1962. Hän opiskeli myöhemmin Kaj Franckin oppilaana Taideteollisesta korkeakoulussa ja valmistui sieltä keraamikoksi 1970. Nurminen työskenteli Nuutajärven lasitehtaalla lasitaiteilijana vuodesta 1972 vuoteen 2008 ja oli Iittalan viimeinen kuukausipalkattu lasisuunnittelija.


title: Kerttu Nurminen

text: Tunnettuja Kerttu Nurmisen Nuutajärven lasitehtaalle suunnittelemia astioita ovat Mondo-, Verna- ja Palazzo-lasisarjat. Hän on tullut tunnetuksi myös uniikkitöistään, joita hän on tehnyt filigraani-, graal- ja verholasierikoistekniikoilla sekä muilla tekniikoilla. Töitä on ollut esillä useissa yksityis- ja yhteisnäyttelyissä sekä Suomessa että ulkomailla. Muun muassa Venetsiassa Nurminen on osallistunut Aperto Vetro -yhteisnäyttelyyn ja pitänyt Acquatico-yksityisnäyttelyn 1998.


title: Kerttu Nurminen

text: Nurmisen töitä on monien koti- ja ulkomaisten museoiden kokoelmissa, kuten Designmuseossa, Suomen Lasimuseossa, Victoria ja Albert Museumissa Lontoossa sekä Art Gallery of Western Australia -museossa Perthissä. Hän on saanut valtion taideteollisuuspalkinnon vuonna 1990 ja Kaj Franck -muotoilupalkinnon vuonna 1996. Nurmisen töitä oli esillä Finnish Design 125 vuotta -näyttelyssä Design Forumissa vuonna 2000. Hän on säännöllisesti osallistunut uniikkilasiteoksillaan myös Nuutajärven lasitehtaan alueella pidettäviin kesänäyttelyihin.


title: Blanco Encalada (1875)

text: Blanco Encalada oli Chilen laivaston vuonna 1875 vesillelaskettu panssarifregatti. Alus oli rautarunkoinen ja parkkitakiloitu ja sen pää- ja etumastossa oli taistelunjohtoa varten tähystyspaikat. Alus oli varustettu törmäyskeulalla ja yhdellä savuhormilla.


title: Blanco Encalada (1875)

text: Alus tilattiin Britteinsaarilta Hullista Earle's Shipbuilding Companyltä ja sen köli laskettiin vuonna 1873. Alus laskettiin vesille vuonna 1875 nimellä "Valparaiso" ja se valmistui vielä samana vuonna.


title: Blanco Encalada (1875)

text: "Valparaiso" osallistui Tyynenmeren sotaan, jolloin sen tärkein saavutus oli Angamosin taistelussa Perun laivaston monitorin "Huascarin" valtaus.


title: Blanco Encalada (1875)

text: Alus modernisoitiin Britteinsaarilla Armstrongin telakalla vuosina 1885-1886, jolloin sen aseistukseksi vaihdettiin kuusi kahdeksan tuuman ja neljä neljäntoista naulan BLR-tykkiä sekä kolme kuuden naulan pikatykkiä. Lisäksi keulaan asennettiin kaksi neljäntoista tuuman torpedoputkea. "Valparaiso" nimettiin vuonna 1890 "Blanco Encaladaksi".


title: Blanco Encalada (1875)

text: Chilen sisällissodassa alus liittyi laivaston mukana kongressin kannattajiin. Alus upposi tykkivene "Almirante Lynchin" torpedoimana 23. huhtikuuta 1891, jolloin siitä tuli maailman ensimmäinen torpedoimalla upotettu sotalaiva.


title: Monique Kavelaars

text: Monique Kavelaars (s. 20. maaliskuuta 1971 London) on kanadalainen entinen miekkailija.


title: Monique Kavelaars

text: Kavelaars valittiin vuonna 1989 Kanadan teinimissiksi ja kilpaili nykyaikaisessa viisiottelussa, jota varten hän harjoitteli miekkailua ennen kuin vaihtoi lopulta pelkkään miekkailemiseen. Hän oli vuonna 1998 voittamassa joukkueiden maailmancupia ja sijoittui Kansainyhteisön kisoissa viidenneksi aseenaan kalpa. Kavelaars sai kalvan joukkuekilpailusta hopeaa Pan-Amerikan kisoista 1999 ja myöhemmin muun muassa voitti maansa mestaruuden 2002. Hän osallistui olympialaisiin kerran, vuonna 2004, jolloin Kanada sijoittui kalvan joukkuekilpailussa neljänneksi ja Kavelaars oli henkilökohtaisen kilpailun 30.


title: Monique Kavelaars

text: Kavelaars on naimisissa entisen jääkiekkoilija Andreas Karlssonin kanssa.


title: Nordic Business Forum

text: Nordic Business Forum (NBF) on vuosittain Helsingissä järjestettävä, kaksipäiväinen liike-elämän konferenssi. Vuonna 2017 Nordic Business Forum järjestettiin ensimmäistä kertaa Ruotsissa ja vuonna 2018 tapahtuma laajeni myös Norjaan. Vuonna 2018 Helsingissä järjestettyyn konferenssiin osallistui yli 7500 vierasta yli 40 eri maasta, joista lähes 25 % oli toimitusjohtajia. Pohjoismaiden ulkopuolella Nordic Business Forum kilpailijat ovat Montrealissa järjestettävä C2 Montréal, Atlantan Leadercast sekä World Business Forumin päätapahtuma New Yorkissa. Tapahtumaan osallistujien määrällä mitattuna Nordic Business Forum on yhtä suuri tai suurempi kuin kilpailijansa.


title: Nordic Business Forum

text:
Tapahtumalle ovat tyypillisiä tunnetut kansainväliset puhujat. Konferenssin tunnetuimpien puhujien joukkoon kuuluvat muun muassa Yhdysvaltain entinen presidentti Barack Obama, Kalifornian entinen kuvernööri Arnold Schwarzenegger, Yhdysvaltain keskuspankin entinen pääjohtaja Ben Bernanke, Yhdysvaltain entinen varapresidentti Al Gore, brittimiljardööri Sir Richard Branson sekä General Electricin toimitusjohtaja Jack Welch.
Nordic Business Forum valittiin vuonna 2011 vuoden keskisuomalaiseksi markkinointiteoksi. Se palkittiin vuonna 2016 tapahtumamarkkinointialan Evento Awards -gaalassa parhaana yritystapahtumana.


title: Nordic Business Forum

text: Tapahtumaa järjestävän yrityksen Nordic Business Forum Oy:n ovat perustaneet Jyri Lindén ja Hans-Peter Siefen. Yrityksen liikevaihto vuonna 2017 oli 7 392 000 euroa.


title: Nordic Business Forum

text: Nordic Business Forumissa on vuosittain vaihtuva pääteema. Vaihtuvan pääteeman lisäksi verkostoituminen on tapahtumissa suuressa roolissa.


title: Nordic Business Forum

text:
Vuonna 2010 tapahtuma kantoi nimeä Viikonloppuseminaari ja aiheena oli Oma talous, mieli ja työkalut tuloskuntoon. Tapahtuma keräsi Jyväskylän Paviljonkiin 700 seminaarivierasta.Vuonna 2011 Nordic Business Forumin pääteemoina olivat ympäristövastuu, vastuullinen liiketoiminta, innovatiivisuus ja mielen voimavarat. Tapahtuma keräsi Jyväskylän Paviljonkiin 1800 seminaarivierasta.Vuonna 2012 Nordic Business Forum -seminaarin pääteemoina olivat bisneksen kasvu, henkilökohtainen kasvu ja hyvinvoinnin kasvu. Kävijämäärä vuonna 2012 oli 2300 seminaarivierasta.Vuonna 2013 Nordic Business Forumin pääteemana oli "Leadership" eli johtaminen ja sen kolme alateemaa myynnin johtaminen, innovaatiojohtaminen ja itsensä johtaminen. Vuoden 2012 tapahtumassa Nordic Business Forum 2013-seminaarin julkistamisen jälkeen myytiin paikan päällä jo 2100 lippua seuraavalle vuodelle, kun vuoden 2012 seminaarissa osallistujia oli 2300. Kokonaiskapasiteettia asiakaspaikkojen suhteen kasvatettiin vuodelle 2013 3300:aan asiakaspaikkaan, joista vuodenvaihteeseen 2013 mennessä oli myyty jo 3000. Vuoden 2014 Nordic Business Forumissa pääteemana oli "Forward" eli suomeksi "eteenpäin" tai "uudelle tasolle".
Tapahtuma siirtyi Jyväskylästä Helsinkiin keräten Messukeskukseen 5 300 vierasta.
Tapahtuman keskeisiksi teemoiksi kehkeytyivät ihmisten merkitys liiketoiminnassa, tarve tehdä asioita, joilla on merkitystä sekä tarve olla hyödyksi muille.
Tapahtumassa puhuivat seuraavat henkilöt:1.–2. lokakuuta 2015 järjestetyn tapahtuman pääteemaksi valittiin "Impact" eli suomeksi "vaikutus".
Seminaari lähetettiin ensimmäistä kertaa myös suoralla videoyhteydellä omiin sivutapahtumiinsa Jyväskylässä, Moskovassa sekä Pietarissa. 5 500 katsojaa paikan päälle keränneessä tapahtumassa puhuivat seuraavat henkilöt:Vuonna 2016 Nordic Business Forum järjestettiin Helsingin Messukeskuksessa 6.–7. lokakuuta teemalla "Advantage" .
Myös Finnkino järjesti vuonna 2016 näytöksiä tapahtuman rajatulle videolähetykselle teattereissaan Helsingin Tennispalatsissa ja Turun Kinopalatsissa.
Tapahtumassa puhuivat:Vuonna 2017 Nordic Business Forum järjestettiin ensimmäisen kerran Tukholman Waterfront Conference Centerissä 16. tammikuuta teemalla "The Future of Leading People & Growth". Tapahtumalla oli noin tuhat osallistujaa 19 maasta. Tapahtumassa puhuivat seuraavat henkilöt: Vuoden 2017 Nordic Business Forumissa teemoina oli "Purpose", "Responsibility", ja "Leadership" eli suomeksi merkityksellisyys, vastuullisuus ja johtaminen. Tapahtumassa oli osallistujia noin 7 500, eli 1 800 enemmän kuin edeltävänä vuotena. Tapahtumassa puhuivat seuraavat henkilöt: Vuonna 2018 Nordic Business Forum järjestettiin toisen kerran Tukholman Waterfront Conference Centerissä 24. tammikuuta teemalla "Lead Lean". Tapahtumassa puhuivat: Vuonna 2018 Nordic Business Forum järjestettiin ensimmäisen kerran Oslon Radisson Blu Plaza hotellissa 22. tammikuuta teemalla "Lead Lean". Tapahtumassa oli osallistujia noin 550 ja tapahtumassa puhuivat seuraavat henkilöt: Vuonna 2018 Nordic Business Forum järjestettiin Helsingin Messukeskuksessa 26.–27. syyskuuta teemoilla "Strategy", "Peak Performance" ja "Artificial Intelligence". Tapahtumassa puhuivat seuraavat henkilöt: Kymmenes Suomen Nordic Business Forum järjestetään Helsingin Messukeskuksessa 9.–10. syyskuuta teema "Growth" eli suomeksi kasvu. Nordic Business Forum 2019 -seminaari julkistetiin Nordic Business Forum 2018 -seminaarin päätteeksi ja lippuja ostettiin heti julkaisun yhteydessä lähes 5 000 kappaletta. Tapahtuman ilmoitettuja puhujia ovat:


title: Osvaldo Nieves

text: Osvaldo Nieves Morales (s. 20. maaliskuuta 1980) on puertoricolainen entinen yleisurheilija, joka kilpaili pikajuoksussa.


title: Osvaldo Nieves

text: Nieves osallistui Sydneyn olympialaisissa 2000 maansa joukkueessa 4 × 100 metrin viestiin, jossa Puerto Rico putosi jo ensimmäisellä kierroksella. Hän juoksi 100 metrin ennätyksekseen ajan 10,48 sekuntia vuonna 2003, jonka lisäksi hän kilpaili 60 metrillä, jolla hänen ennätyksensä oli 6,91 sekuntia ja 200 metrillä, jolla hän taittoi matkan nopeimmillaan ajassa 21,16.


title: Lauramaija Luoto

text: Lauramaija Luoto on suomalainen lapsinäyttelijä, joka näytteli Risto Räppääjän kaveria Nelli Perhosta "Risto Räppääjä ja polkupyörävaras" -elokuvassa.


title: Song 2

text: Song 2 on brittiläisen Blur-yhtyeen tunnetuin kappale, joka julkaistiin vuonna 1997 albumilta "Blur". ”Song 2” saavutti kakkossijan Britannian singlelistalla, kuudennen sijan Australian ARIA Charts -listalla ja kuudennen sijan Yhdysvaltain "Billboard" Modern Rock Tracks -listalla.


title: Samu Wesslin

text: Samu Wesslin (s. 29. kesäkuuta 1975 Pori, Suomi) on suomalainen entinen jääkiekkoilija.


title: Samu Wesslin

text: Wesslin on Porin Ässien kasvatti. Hän voitti seurassa A-nuorten SM-pronssia kaudella 1992–1993 ja nousi SM-liigajoukkueeseen kaudella 1995–1996, jonka aikana hän pelasi kolme pääsarjaottelua. Wesslin edusti Ässiä lähes koko uransa ajan. Kausina 1996–1997 ja 1997–1998 hän pelasi Ässien lisäksi lainalla I-divisioonan Kokkolan Hermeksessä ja Vaasan Sportissa sekä SM-liigan Rauman Lukossa. Koko kauden 1998–1999 hän edusti I-divisioonan Savonlinnan Pallokerhoa. Tämän jälkeen Wesslin palasi Ässiin kuuden kauden ajaksi. Pääsarjatasolla SM-liigassa hän pelasi urallaan yhteensä 337 runkosarjaottelua tehoilla 50+43=93 ja kuusi playoff-ottelua pisteittä. Ässistä lähdettyään Wesslin pelasi vielä uransa viimeiseksi jääneen kauden 2005–2006 Italian toiseksi korkeimmalla sarjatasolla Sterzing/Vipitenossa.


title: Duarte Silva

text: Duarte José Borges Coutinho do Espírito Santo Silva (s. 20. maaliskuuta 1924 Lissabon) on portugalilainen entinen alppihiihtäjä. Hän oli Oslon olympialaisissa 1952 maansa ainoa edustaja ja kilpaili syöksylaskussa, jossa hän sijoittui 69:nneksi.


title: Pikkupäistärkoi

text: Pikkupäistärkoi ("Eriocrania cicatricella") on pieni, päistärkoihin kuuluva, kevään perhoslaji. Se on Suomessa heimonsa yleisimpiä ja laajimmalle levinneitä lajeja.


title: Pikkupäistärkoi

text: Muiden heimon lajien tapaan pikkupäistärkoita on vaikea erottaa lähilajeista. Erityisen samannäköinen laji on hakaspäistärkoi ("Eriocrania unimaculella"), eikä lajeja voi välttämättä erottaa toisistaan ilman koirasperhosen genitaalipreparaatin tutkimista mikroskoopilla.


title: Pikkupäistärkoi

text: Etusiivet ovat pääasiassa metallinkiiltoisen punavioletit, mutta niissä on runsaasti kullanväristen suomujen muodostamaa kirjailua. Etusiiven takareunassa on useimmilla perhosilla keltainen, kolmi- tai nelikulmainen täplä. Takasiivet ovat ruskeat, kärkeä kohti punertavat ja niiden keskiosassa siipisuomut ovat noin kuusi kertaa leveyttään pitempiä. Sekä etu- että takasiipiä reunustavat ripset ovat tasaisen tummanharmaita. Naaraan takaruumiin viidennen jaokkeen vatsakilven nystyt ovat suuremmat kuin neljännen jaokkeen vatsakilven nelikulmaiset, läpikuultavat kohdat. Tuntosarvet ovat alle puolet etusiiven pituudesta. Päälaella on harmaiden karvojen muodostama tupsu. Siipiväli on 9–12 mm.


title: Pikkupäistärkoi

text: Toukka on kokonaan valkoinen, vain suuosat ovat ruskeat.


title: Pikkupäistärkoi

text: Levinneisyysalue kattaa Pohjois- ja Keski-Euroopan ja ulottuu idässä Venäjälle. Suomessa laji on varsin yleinen Etelä- ja Keski-Suomessa, ja sitä tavataan ainakin Etelä-Lappiin saakka. Pohjoisempaa on kuitenkin erillishavaintoja aina Kilpisjärveä myöten. Perhoset lentävät yhtenä sukupolvena huhtikuun puolivälistä toukokuun loppupuolelle.


title: Pikkupäistärkoi

text: Pikkupäistärkoin voi tavata keväällä kaikenlaisilla koivuja kasvavilla paikoilla. Perhoset lentävät päivisin. Toukka elää kesäkuun alkupuolella lehteen tekemässään laikkumiinassa, kunnes pudottautuu jo parin viikon jälkeen maahan talvehtimaan ja koteloitumaan.


title: Pikkupäistärkoi

text: Toukka elää koivuilla ("Betula").


title: Theodor Thomsen

text: Theodor Thomsen (20. maaliskuuta 1904 Kiel – 14. toukokuuta 1982) oli saksalainen kilpapurjehtija ja olympiamitalisti. Hän edusti seuratasolla Kieler Yacht-Clubia.


title: Theodor Thomsen

text: Thomsen osallistui olympialaisiin kolmesti, vuosina 1936, 1952 ja 1956. Hän oli joukkueineen kuudes 6mR-luokassa Berliinissä 1936 ja voitti Louhi-sarjassa pronssia Helsingin kisoista 1952. Thomsen kisasi Louhi-luokassa vielä Melbournen olympialaisissa 1956, jolloin hän 52-vuotiaana sijoittui kymmenenneksi.


title: Gianluigi Saccaro

text: Gianluigi Saccaro (s. 29. joulukuuta 1938 Milano) on italialainen entinen miekkailija. Hän oli mukana voittamassa kultaa kalvan joukkuekilpailussa vuoden 1960 kesäolympialaisissa Roomassa. Lisäksi hän sai siinä joukkueineen hopeaa vuoden 1964 kesäolympialaisissa Tokiossa.


title: Gianluigi Saccaro

text: Vuoden 1968 kesäolympialaisissa Méxicossa Saccaro sai pronssia kalvan yksilökilpailussa.


title: Kymenlaakson laulu (televisiosarja)

text: Kymenlaakson laulu on vuonna 2008 esitetty Pirkka-Pekka Peteliuksen ohjaama kolmiosainen televisioelokuvasarja.


title: Kymenlaakson laulu (televisiosarja)

text: Sarja esitettiin uusintana vuonna 2012, 12. maaliskuuta - 26. maaliskuuta Yle TV1:llä.


title: Hanna Thompson

text: Hanna M. Thompson (s. 1. marraskuuta 1983 Rochester, New York) on yhdysvaltalainen miekkailija. Hän kilpaili vuoden 2008 kesäolympialaisissa Pekingissä ja oli siellä mukana saamassa hopeaa floretin joukkuekilpailussa. Sen yksilökilpailussa hän jäi 27. sijalle.


title: Hanna Thompson

text: Lisäksi Thompson sai hopeaa floretissa ja säilän joukkuekilpailussa Pan-Amerikan kisoissa 2007 Rio de Janeirossa.


title: Lucien Guiguet

text: Lucien Guiguet (s. 26. huhtikuuta 1942 Cherchell, Algeria) on ranskalainen entinen nykyaikainen viisiottelija. Hän sai vuoden 1968 kesäolympialaisissa Méxicossa pronssia joukkuekilpailussa. Yksilökilpailussa hän jäi 21. sijalle.


title: Franck Badiou

text: Franck Badiou (s. 24. maaliskuuta 1967 Vitry-sur-Seine) on ranskalainen entinen ampuja. Hän kilpaili neljissä perättäisissä kesäolympialaisissa vuosina 1988–2000 ja sai vuoden 1992 kesäolympialaisissa Barcelonassa hopeaa kymmenen metrin ilmakiväärissä.


title: Polyyppikalat

text: Polyyppikalat (Nomeidae) on ahvenkaloihin kuuluva heimo. Heimon lajeja tavataan kaikista lämpimistä valtameristä.


title: Polyyppikalat

text: Polyyppikalojen heimoon kuuluu lähteestä riippuen kolme tai neljä sukua ja 15–25 lajia. Lajeja ovat muun muassa polyyppikala ("Nomeus gronovii") ja sinieväpolyyppikala ("Psenes pellucidus"). Polyyppikalalajien koko vaihtelee keskikokoisesta kookkaaseen ja ne voivat saavuttaa tyypillisimmin 15–100 cm:n pituuden. Aikuiset kalat ovat ruumiinmuodoltaan solakoita, mutta varsinkin nuoret kalat "Psenes"-suvussa ovat korkearuumiisia. Heimon kaloilla on kaksi selkäevää, joista etummainen on piikikäs. Pyrstöevä on hieman haarautunut ja aikuisilla polyyppikaloilla on vatsaevät, jotka puuttuvat poikasilta. Polyyppikalalajien suomut ovat kooltaan melko pienet. Lajit ovat väriltään tyypillisesti harmaita tai sinertäviä ja eräillä lajeilla ruumiissa on sinertäviä tai tummempia täpliä ja juovia erityisesti nuorena.


title: Polyyppikalat

text: Polyyppikalalajeja tavataan lämpimistä vesistä Atlantin, Intian valtameren ja Tyynenmeren alueilla. Aikuiset kalat liikkuvat tyypillisesti lähellä pohjaa noin 50–600 metrin syvyydessä, kun nuoret kalat elävät lähempänä pintaa. Kalat muodostavat toisinaan suuriakin parvia, jotka elävät meduusojen läheisyydessä. Lajien ravintoa ovat meduusat, eläinplankton ja toisinaan myös pienemmät kalat.


title: Guus Kuijer

text: Guus Kuijer (1. elokuuta 1942 Amsterdam, Alankomaat) on hollantilainen kirjailija. Hän on kirjoittanut kirjoja niin aikuisille kuin lapsillekin, mutta hänen tunnetuimpia kirjojaan on lastenkirjasarja "Madelief".


title: Guus Kuijer

text: Guus Kuijer opiskeli opettajaksi "kweekschoolissa" Doetinchemissa ja toimi opettajana 1967–1973.


title: Guus Kuijer

text: Kuijer alkoi kirjoittaa 1968 kertomuksia "Hollands Maandblad" -lehdelle, ja 1971 häneltä ilmestyi kertomuskokoelma. Vuonna 1973 hän luopui opettajantyöstä ryhtyäkseen täysitoimiseksi kirjailijaksi, ja samana vuonna hän julkaisi ensimmäisen romaaninsa "Het dochtertje van de wasvrouw".


title: Guus Kuijer

text: Kuijerin ensimmäinen lastenkirja "Met de poppen gooien" ilmestyi 1975, ja hän sai siitä 1976 Gouden Griffel -palkinnon. Kirja oli ensimmäinen sarjaksi muodostuvista kirjoista, joiden päähenkilö on Madelief. Kuijerin teoksia ei ole suomennettu.


title: Guus Kuijer

text: Kuijer sai vuonna 2012 Astrid Lindgrenin muistopalkinnon.


title: Guus Kuijer

text: Madelief-kirjasarjasta tehtiin vuosia myöhemmin televisiosarja "Madelief" (1994) ja elokuva "Kadonneet muistot" (1998). Teossarjasta "Polleke" (1999–2001) on tehty elokuva "Polleke" (2003) ja televisiosarja "Polleke" (2005).


title: Antti-Jussi Karnio

text: Antti-Jussi Karnio (s. 14. maaliskuuta 1978 Jämsänkoski) on suomalainen entinen jalkapalloilija. Pelipaikaltaan hän oli maalivahti.


title: Antti-Jussi Karnio

text: Uransa aikana Karnio pelasi Veikkausliigassa FC Interin, FF Jaron sekä Jyväskylän Jalkapalloklubin riveissä. Liigadebyyttinsä hän teki FC Interissä 29. lokakuuta 2006 ottelussa FC Honkaa vastaan. Hän pelasi viiden kauden aikana yhteensä 31 Veikkausliiga-ottelua. Karnio on edustanut urallaan myös Ykkösessä Gamlakarleby Bollklubbia ja Kakkosessa FC Blackbirdia, Vihtavuoren Pamausta sekä Jämsänkosken Ilvestä.


title: Verna-lasisarja

text: Verna on lasitaiteilija Kerttu Nurmisen suunnittelema lasisarja, joka oli Iittalan lasitehtaan tuotannossa 1999-2011. Sana ’verna’ on feminiinimuoto latinan sanasta 'keväinen'.


title: Verna-lasisarja

text: Verna-sarjaan kuului alun perin viinilasi, annoskulho (140 mm) ja iso kulho (185 mm). Tuotteita valmistettiin jo alusta alkaen saatavana useassa eri värissä, sillä suunnittelijan ajatus oli mahdollistaa kattauksen ilmeen muuttaminen erivärisiä laseja käyttämällä. Koska lasit ja kulhot osoittautuivat nopeasti erittäin suosituiksi, suunnitteli Nurminen sarjaan myös syvän lautasen (180 mm), kaksi matalaa lautasta (210 ja 285 mm) sekä jalallisen kulhon. Vähitellen lautaset poistuivat ja markkinoille tuli kirkkaasta lasista tehdyt maljakko sekä oluen juontiin tarkoitettu suurempi lasi.


title: Verna-lasisarja

text: Verna-lasisarja oli suosioltaan Iittalan kärkituotteita.


title: Mondo-lasisarja

text: Mondo-lasisarja on Kerttu Nurmisen suunnittelema lasisarja, joka oli Iittalan lasitehtaan tuotannossa 1988-2008. Lasisarjan tunnusomainen piirre on paksu jalka, jossa lasin väri liukuu saumattomasti värillisestä värittömäksi. Lasisarjaa suunniteltaessa kävi ilmi, että valmistusta varten piti kehittää uusi menetelmä, jotta jalassa oleva värin vaihtuminen saatiin aikaiseksi. Teknisesti vaativa jalan värin liukuma saatiin aikaan suunnittelijan ja lasinpuhaltajan oivalluksesta käyttää suurta liekkiä, joka saa värin asteittain putoamaan jalkaan. .


title: Mondo-lasisarja

text: Mondo-sarjaan kuului useita eri kokoisia viinilaseja, kynttiläjalka, kannu, jälkiruokamalja, tarjoilumalja, vesilasi sekä karahvi.


title: Mondo-lasisarja

text: Mondo-lasisarja oli suosioltaan Iittalan kärkituotteita.


title: Eugène Constant

text: Eugène Louis Constant (8. tammikuuta 1901 Boulogne-sur-Mer – 22. lokakuuta 1970 Boulogne-sur-Mer) oli ranskalainen soutaja. Hän sai vuoden 1924 kesäolympialaisissa Pariisissa hopeaa perämiehellisessä nelikossa ja sijoittui lisäksi perämiehellisessä kaksikossa neljänneksi.


title: Édouard Candeveau

text: Édouard Candeveau (11. helmikuuta 1898 – marraskuu 1989) oli sveitsiläinen soutaja. Hän voitti kultaa perämiehellisessä kaksikossa vuoden 1924 kesäolympialaisissa Pariisissa ja sai siinä lisäksi pronssia vuoden 1920 kesäolympialaisissa Antwerpenissä.


title: Édouard Candeveau

text: Candeveau kilpaili yksikössä vuoden 1928 kesäolympialaisissa Amsterdamissa.


title: Pavel Bermondt-Avalov

text: Pavel Rafalovitš Bermon(d)t-Avalov (ven. Павел Рафалович Бермон(д)т-Авалов, 4. maaliskuuta 1877 – 27. tammikuuta 1974) oli georgialais-venäläinen Ussurin kasakka ja sotaherra, joka otti osaa ensimmäiseen maailmansotaan ja useisiin Venäjän lokakuun vallankumousta seuranneisiin sotiin, kuten Venäjän sisällissotaan ja Baltiassa tapahtuneisiin Viron, Latvian- ja Liettuan itsenäisyyssotiin.


title: Pavel Bermondt-Avalov

text: Bermondt-Avalov syntyi Tbilisissa, nykyisen Georgian pääkaupungissa. Hän sai toisen sukunimensä adoptioisänsä, Georgian prinssi Mikhail Avalishvilin mukaan. Bermondt-Avalov sai musikaalisen kasvatuksen, ja hänestä toimikin nuoruudessaan transbaikalilaisten kasakoiden musikaalisena johtajana. Myöhemmin vuonna 1906 hän aloitti sotilasuran Ussurin kasakoissa nousten kapteeniksi vuonna 1914.


title: Pavel Bermondt-Avalov

text: Bermondt-Avalov taisteli Venäjän keisarikunnan puolesta Venäjän–Japanin sodassa ja ensimmäisessä maailmansodassa. Sisällissodan puhjettua Venäjällä hänestä tuli Länsi-Venäjän vapaaehtoisen armeijan ("bermontialaiset") komentaja. Baltian alueella toiminut armeija koostui venäläisistä ja saksalaisista sotilaista, joiden tehtävänä oli taistella bolševikkeja vastaan. Sen sijaan, että Bermondt-Avalov olisi keskittänyt joukkonsa taistelemaan venäläisiä kommunisteja vastaan, hän suuntasi huomionsa itsenäisiksi julistautuneiden Viron, Latvian ja Liettuan nujertamiseen. Länsi-Venäjän vapaaehtoinen armeija sai vuonna 1919 hallintaansa laajoja Baltian maiden alueita, mutta latvialaiset ja liettualaiset joukot virolaisten tuella pakottivat nämä joukot perääntymään. Ne poistuivat koko Baltiasta vuoden 1919 lopulla.


title: Pavel Bermondt-Avalov

text: Neuvostoliiton perustamisen jälkeen Bermondt-Avalov muutti Länsi-Eurooppaan. Vuonna 1921 hän kirjoitti Saksassa asuessaan muistelmansa. Vaikka Bermondt-Avalov osallistui oikeistolaiseen toimintaan Saksassa, kansallissosialistit karkottivat hänet Saksasta vuonna 1936. Karkotuksen jälkeen hän asui ensin Belgradissa, Serbiassa ja myöhemmin New Yorkissa, Yhdysvalloissa, jossa hän kuoli vuonna 1974.


title: Josephine Touray

text: Josephine Touray (s. 6. lokakuuta 1979) on tanskalainen käsipalloilija. Hän kuului kultaa voittaneeseen joukkueeseen vuoden 2004 kesäolympialaisissa Ateenassa. Hän voitti Euroopan-mestaruuden vuonna 2002.


title: Mette Vestergaard

text: Mette Vestergaard Larsen (s. 27. marraskuuta 1975) on tanskalainen käsipalloilija. Hän kuului kultaa voittaneeseen joukkueeseen sekä vuoden 2000 kesäolympialaisissa Sydneyssä että vuoden 2004 kesäolympialaisissa Ateenassa. Hän voitti Euroopan-mestaruuden vuonna 2002.


title: Alois Schnabel

text: Alois Schnabel (27. helmikuuta 1910 – 20. syyskuuta 1982) oli itävaltalainen käsipalloilija. Hän kilpaili vuoden 1936 kesäolympialaisissa ja kuului siellä hopeaa saaneeseen joukkueeseen.


title: Johann Tauscher

text: Johann Tauscher (31. maaliskuuta 1909 – 21. tammikuuta 1979) oli itävaltalainen käsipalloilija. Hän kilpaili vuoden 1936 kesäolympialaisissa Berliinissä ja kuului siellä hopeaa saaneeseen joukkueeseen.


title: Burkhard Gantenbein

text: Burkhard Gantenbein (14. heinäkuuta 1912 – 27. elokuuta 2007) oli sveitsiläinen käsipalloilija. Hän kilpaili vuoden 1936 kesäolympialaisissa Berliinissä ja kuului siellä pronssia saaneeseen joukkueeseen.


title: Valentina Rastvorova

text: Valentyna Ksenofontovna Rastvorova (myöh. Grišina, , , 17. kesäkuuta 1933 Odessa, Ukrainan SNT – 24. elokuuta 2018) oli Neuvostoliittoa edustanut miekkailija, olympiavoittaja ja maailmanmestari.


title: Valentina Rastvorova

text: Rastvorova voitti floretin joukkuekilpailussa olympiakultaa Roomassa 1960 ja saavutti olympiahopeaa Tokiossa 1964. Lisäksi hän saavutti Roomassa olympiahopeaa floretin yksilökilpailussa. Rastvorova kilpaili myös Melbournen kesäolympialaisissa 1956.


title: Valentina Rastvorova

text: Rastvorova meni naimisiin Boris Grišinin kanssa, ja hän on Jevgeni Grišinin sekä Jelena Grišinan äiti.


title: Jouko Purontakanen

text: Jouko Purontakanen (s. 9. maaliskuuta 1948 ) on suomalainen urheiluvaikuttaja ja Suomen olympiakomitean pääsihteeri. Aikaisemmin Purontakanen on toiminut SVUL:ssa, Suomen Suunnistusliitossa sekä Suomen Urheiluliitossa. Lisäksi hän on ollut Suomessa järjestettyjen yleisurheilun EM-kisojen ja jääkiekon MM-kisojen pääsihteerinä. Purontakanen on toiminut myös Opiskelijoiden liikuntaliiton varapuheenjohtajana.


title: Jouko Purontakanen

text: Vuonna 1996 Purontakanen valittiin Suomen olympiakomitean pääsihteeriksi Kosti Rasinperän seuraajaksi. Purontakanen jäi tehtävästä eläkkeelle joulukuussa 2012. Hänelle myönnettiin liikuntaneuvoksen arvonimi joulukuussa 2011.


title: Boris Grišin

text: Boris Dmitrijevitš Grišin (; s. 4. tammikuuta 1938 Moskova) on Neuvostoliittoa edustanut entinen vesipalloilija. Hän sai joukkueineen pronssia vuoden 1964 kesäolympialaisissa Tokiossa ja sitten hopeaa vuoden 1968 kesäolympialaisissa Méxicossa. Grišin meni naimisiin Valentina Rastvorovan kanssa, ja Jevgeni Grišin on hänen poikansa.


title: Äänisen kalliopiirrosalueet

text:
Äänisen kalliopiirrokset sijaitsevat Venäjällä Karjalan tasavallassa Äänisen itärannikolla kallioisilla niemillä ja lähisaarissa 15 km Vodlajoen suulta etelään Mustallejoelle (ven. Tšornaja Retška) ja sen ympäristössä. Kalliopiirroksia on luetteloitu noin 1300 , joista osa on näytteillä läheisessä paikallismuseossa ja Pietarissa Eremitaašiin tuodussa kalliopaadessa. Kuvat on ajoitettu kivikaudelle.
Vuonna 1848 geologi Konstantin Grewingk kuuli Besov Nosin kylässä, että järven rannalla on kalliossa paholaisen tekemiä kalliopiirroksia. Hän luonnosteli paperille noin 80 piirrosta ja julkaisi ne vuonna 1850 artikkelissaan, jossa hän selitti kuvien motiiveja. Myös Petroskoin gymnaasin lehtori Pjotr Schwedt näki kalliopiirrokset ja kirjoitti niistä artikkelin vuonna 1850.


title: Äänisen kalliopiirrosalueet

text: Ruotsalainen arkeologi Gustaf Hallström kävi myös Äänisellä Venäjän matkansa aikana vuonna 1910 ja havaitsi kuvien ainutlaatuisuuden. Hän toi seuraavana vuonna mukanaan kaksi tutkijaa, josta toinen oli nimeltään M. C. Burgitt, ja he jäljensivät ja valokuvasivat kolmestaan 412 piirrosta ennen ensimmäisen maailmansodan puhkeamista. Kuvat julkaistiin Burgittin Euroopan esihistoriaa käsittelevässä teoksessa. Ilmeisesti eroosio oli jo kuluttanut kuvia, koska Grewingkin ja Schwedtin piirrokset poikkeavat Hallströmin piirroksista joiltakin osin.


title: Äänisen kalliopiirrosalueet

text: J. R. Aspelin oli ensimmäinen suomalainen, joka tarttui aiheeseen vuonna 1875 väitöskirjassaan, mutta muuten niitä ei meillä erityisemmin huomioitu. Venäläisiäkään piirrokset eivät kiinnostaneet ennen kuin vasta vuonna 1926, kun maantieteen ylioppilas Aleksanteri Linevski tutustui Uikujoen kalliopiirroksiin. Hän kävi myöhemmin tutkimassa myös Äänisen kalliopiirroksia ja julkaisi niistä 1930-luvulla kirjan "Petroglify Karelii" (suom. Karjalan petroglyfejä). Hänen kertomuksensa ja raporttinsa kiinnittivät muiden tutkijoiden huomiota Neuvostoliitossa ja ulkomailla. Vuonna 1927 geologi Boris Zemljakov löysi Kladovets Nosin, Gazi Nosin ja Gurjin suuremman saaren piirroskentät. Hänen ehdotuksesta siirrettiin suuri paasi Petroskoihin Karjalan kotiseutumuseoon turvaan.


title: Äänisen kalliopiirrosalueet

text: Petroskoin yliopisto perustettiin 1930-luvun alussa ja se palkkasi useita arvostettuja arkeologeja, jotka alkoivat tutkia piirroksia ja niiden läheisiä asuinpaikkoja. Arkeologi Vladislav Ravdonikas järjesti vuonna 1935 retkikunnan, joka dokumentoi 482 piirrosta. Muita venäläisiä kalliopiirrosten tulkitsijoita ovat olleet muun muassa A. J. Brjusov ja K. D. Lauškin.


title: Äänisen kalliopiirrosalueet

text: Vuosina 1967–1977 tehtiin arkeologin Juri Savvatejev johdolla laajoja tutkimuksia piirrosten ympäristössä ja havaittiin lisää piirroskenttiä pienellä Gurjin saarella, Goletsin saarella, Molužin saarella ja Mustajoen suulla. Ennestään tunnetuilla kuvapaikoilla löydettiin myös lisää kuvia, joista muutama havaittiin veden pinnan alta. Siihen asti oli löydetty 872 piirrosta.


title: Äänisen kalliopiirrosalueet

text: Vuonna 1982 eestiläinen muinaistaidetta tutkiva ryhmä aloitti kenttätyöt Äänisellä ja ne kestivät vuoteen 1994 asti. Niiden tuloksena löydettiin lisää piirroksia vanhoilta kuvakentiltä. Vuonna 1986 Väino Poikalaisen retkikunta löysi uuden piirrosalueen Kotškovnavolokista Lebediny Nosilta eli Joutsenniemeltä, josta laskettiin 194 piirrosta. Tämän hetkinen arvio kuvien kokonaismäärästä on Aleksander Zhulnikovin mukaan noin 1300.


title: Äänisen kalliopiirrosalueet

text: Vuonna 2004 eestiläinen taiteilija Loit Jõekalda huomasi irtonaisen kalliopaaden, jossa oli ennestään dokumentoituja kuvioita. Hän ilmoitti löydöstään Zhulnikoville, joka tutki Peri Nos VI:in löytöympäristöä tutkimusryhmänsä kanssa 2008–2009 löytäen vielä kuusi muuta irtolaattaa. Eräs laatoista oli paljastunut kaatuneen puun alta. Kun laattojen muotoa verrattiin, huomattiin niiden kuuluvan viereisen kallion lohkeamiin. Ilmeisesti vesi ja kevätjäät ovat työntäneet ne kallion päälle. Laatoissa on yhteensä 31 piirrosta.


title: Äänisen kalliopiirrosalueet

text: Kalliopiirrokset esiintyvät Äänisellä ryhminä, joissa kuvat on hakattu lähelle toisiaan, aivan kuten on tehty 300 km pohjoisessa olevalla Uikujoen kalliopiirrosalueella. Eniten kuvakenttiä löytyy Besov Nosin kylän läheltä, joka sijaitsee noin 15 km Vodlajoelta etelään Mustajoen suulla, joka sulattaa järven rannan aikaisin keväällä ja houkuttelee paikalle vesilintuja. Tämä ei ole jäänyt ihmisiltä huomaamatta ja kuvakenttien sijainti arvellaan liittyvän tähän tapahtumaan.


title: Äänisen kalliopiirrosalueet

text: Piirrokset on hakattu jääkauden hiomille loiville silokallioille, joihin Äänisen aallot lyövät vapaasti. Monet kohteet ovat pitkissä niemissä (ven. nos) tai kallioisilla saarilla. Piirroskohteet ovat pohjoisesta etelään lueteltuna: "Lebediny Nos, Kotškovnavolok, Bolšoi Golets, Karetski Nos, Modužin saari, Peri Nos, Bessov Nos, Kladovets Nos, Gaži Nos, Maly Gurji ja Bolšoi Gurji". Piirrokset on tehty hyödyntäen joskus kalliopinnan halkeamia, juonteita ja läikkiä.


title: Äänisen kalliopiirrosalueet

text: Vodlajoen suulla Lebediny Nosissa eli Joutsenniemessä on kolme kuvaryhmää. Pohjoisryhmässä on 94 piirrosta, joista 59 esittää vesilintuja, 16 peuraa tai hirveä ja 4 veneitä. Kuvat alkavat kalliolla 1,05 metriä ja loppuvat 2,62 metriä vedenpinnan yläpuolelta.


title: Äänisen kalliopiirrosalueet

text: Pohjoisen ryhmän suuri joutsen on 4,1 metriä pitkä ja on Äänisen pisin piirros. Vesilinnut ja erityisesti joutsenet ovat olleet Äänisen piirtäjille tärkeitä eläimiä.


title: Äänisen kalliopiirrosalueet

text: Länsiryhmässä on vain 5 piirrosta. Niistä 3 ovat vesilintuja ja yksi on vene. Eteläryhmässä on 53 piirrosta. Niistä yksi on venekuvio, 36 esittävät eläimiä. Täälläkin vesilinnut, joita on 28, ovat enemmistönä. Länsiryhmän kuvat sijaitsevat 1,47–1,93 metriä ja eteläisen ryhmän kuvat 1,09–2,36 metriä vedenpinnan yläpuolella.


title: Äänisen kalliopiirrosalueet

text: Läheisellä "Beriozovjen saarelta" on tavattu yksi ympyräkuvio.


title: Äänisen kalliopiirrosalueet

text: Vodlajoen suulla on toinen merkittävä Kotškovnavolokin niemen kuvakeskittymä 118 piirroksella. Niistä 73 esittää vesilintuja, 7 peuraa tai hirveä ja 2 muita eläimiä. Tunnistamattomaksi jää 35 kuviota. Kuvat on tehty 1,12–2,30 metriä vedenpinnan yläpuolelle.


title: Äänisen kalliopiirrosalueet

text: Suuri Goletsin saari sijaitsee Vodlajoen ja Mustajoen välissä noin 5 km rannalta. Se on kauimmainen noin kymmenestä pikkusaaresta ja sieltä on löydetty 5 piirrosta, jotka esittävät vain lintuja.


title: Äänisen kalliopiirrosalueet

text: Karetsi Nosin piirrokset on hakattu niemessä olevalle harmaalle kalliolle noin 2 km Mustajoelta pohjoiseen. Piirrokset sijaitsevat 60 metrin matkalla pieninä ryhminä. Erillisiä kuvioita on 165. Karetskista löytyy kaikkia Äänisellä tavattuja kuviotyyppejä. Koska piirrokset sijaitsevat 0–2,5 metriä vedenpinnan yläpuolella, otaksutaan kuvia tehdyn tänne pitkän ajan kuluessa.


title: Äänisen kalliopiirrosalueet

text: Pohjoisin kuvio esittää pitkäkaulaista joutsenta, joka ojentaa kaulaansa suoraan ylöspäin. Kaulan takana on pyöreä kuvio, joka on tulkittu munaksi tai auringoksi (A, viittaus viereiseen kuvaan). Täällä on myös niemen näyttävin piirros. Se esittää puoli metriä pitkää hirvenpäävenettä (B), jossa on 20 pystyviivoilla merkittyä miehistön jäsentä.


title: Äänisen kalliopiirrosalueet

text: Seuraavassa ryhmässä on muutama erityinen piirros. Oudoin kuvio on edestäpäin kuvattu tanssahteleva ihmishahmo, jolta leviää kyljistä sivuille isot pyöreät levennykset, aivan kuin puvun liivit olisivat auki (C). Hahmoa on kutsuttu suuririntaiseksi naiseksi tai myyttiseksi emoksi. Nainen on piirroksissa harvinaisuus, mutta ei selitys aivan mahdoton ole. Levennyksille ei ole kuitenkaan keksitty parempaa selitystä. Naisen lähellä on pitkänokkainen ja -jalkainen lintu. Linnun nokkaan on piirretty ympyräkuvio, josta ojentuu kaksi sauvaa (D). Linnun vieressä on toinen ympyräkuvio, jossa on vain yksi sauva. Jos ympyrät esittävät aurinkomerkkejä, täytyy lintukin liittyä kosmisiin tapahtumiin ja olla siten myös myyttinen.


title: Äänisen kalliopiirrosalueet

text: Muissa kuvioryhmissä esiintyy eräitä erikoisia yhdistelmiä, kuten esimerkiksi kaksi suurikokoista hirveä, jossa toisen sisälle on piirretty kuun symboli (E). Hirvien välissä on kellomainen "kukka", jonka varressa on uloke (F). Näitä sauvoja tavataan muissakin kentissä. Eräskin sauva on sijoitettu venekuvion ylle (G). Monissa Fennoskandian kuvissa esiintyy sauvoja, mutta ei tällaisia. Myöskään arkeologit eivät ole vielä havainneet tällaisia sauvoja, joten niille ei tunneta esinevastineita. Niiden merkitys on myös tuntematon, joten ainoa ehdotettu selitys, maailmanpuu, täytyy sen vuoksi hyväksyä.


title: Äänisen kalliopiirrosalueet

text: Toisaalla on erääseen veneeseen piirretty "purje" (H). Alempana on kuvattu lähekkäin hirvi ja kuvio, joka muistuttaa melaa (I). Melassa on kuitenkin kaksi sivulle osoittavaa uloketta, mikä jättää tulkinnalle vielä tilaa.


title: Äänisen kalliopiirrosalueet

text: Äänisellä on noin 50 venekuvaa, mikä on vähemmän kuin Uikujoen- ja Kanozeron piirrosalueilla. Veneet ovat lisäksi eri mallisia kuin meriveneet pohjoisessa. Täällä veneitä käytettiin järvellä ja joissa, joten rakenne-eron ymmärtää helposti. Veneet ovat kuitenkin pitkiä, jos niihin mahtuu 21 soutajaa. Oikea vene ei voi olla niin pitkä, koska se olisi epäkäytännöllinen. Onkin helppo yhtyä asiantuntijoihin, joiden mukaan venekuvat symbolisoivat ennemmin myyttistä matkaa kuin todellista. Säilyneissä myyteissä saattoivat shamaanit käydä Tuonelassa veneellä, vainajien sielu kulki Tuonelaan veneellä ja jopa aurinko kulki taivaankannella hirviveneellä. Kalliokuva saattaa kuvata juuri vainajien matkaa, mikä hakattiin kallioon riitin vakuudeksi. Hirvenpäitä on käytetty oikeissakin veneissä ilmeisesti suojelemassa kulkijoita vaarallisilla matkoilla.


title: Äänisen kalliopiirrosalueet

text: Niemen muut kuviot sijaitsevat hajallaan ja niiden joukosta on tunnistettu aurinko- ja kuumerkkejä, peuroja, hirviä, joutsenia ja moninaisia ihmishahmoja. Hahmoista tunnistaa sekä ihmismäisiä että eläimellisiä piirteitä (J).


title: Äänisen kalliopiirrosalueet

text: Moduž on pieni saari aivan Peri Nosin rannassa. Sieltä on löydetty 13 piirrosta, joista 9 esittää lintuja ja kaksi muuta peuraa tai hirveä sekä jotain muuta eläintä.


title: Äänisen kalliopiirrosalueet

text: Besov Nosin kylä sijaitsee Mustajoen pohjoispuolella niemessä, jonka kolmella niemekkeellä sijaitsevat enemmistö Äänisen piirroksista. Pohjoisin niemeke on Peri Nos ja sieltä tunnetaan 411 kuviota.


title: Äänisen kalliopiirrosalueet

text: Peri Nosin piirrosalue on noin 200 metriä x 200 metriä, jossa kuvat keskittyvät kuudelle pikkuniemelle (tässä I–VI, pohjoisesta etelään).


title: Äänisen kalliopiirrosalueet

text: Besov Nosin kylää ympäröivältä niemeltä löytyy puoli kilometriä pitkä niemeke, jota kutsutaan myös Besov-Nosiksi. Sieltä on löydetty 153 piirrosta.


title: Äänisen kalliopiirrosalueet

text: Besov Nosin niemen kaulassa on hiekkarannan vieressä 38 kuvan ryhmä. Eräs kuvista esittää pitkäkaulaista joutsenta, jonka kaulaa koskettaa ympyrää. Eräs tulkinta on, että joutsenen kaulasta riippuu aurinko, jolloin myös joutsen on kosminen olio (I).


title: Äänisen kalliopiirrosalueet

text:
Toinen kuvioyhdistelmä muodostuu peurasta ja ihmisestä käsissään kuun- ja auringon merkit. Hänellä on lanteilla sauva, jaloissaan sukset ja päässään päähine. Ryhmä on tulkittu esittävän shamaania, jolla olisi erityisiä kykyjä ja hän vuorovaikuttaisi peuran kanssa jotenkin takaapäin. Tämä saattaisi viitata hedelmällisyysriittiin (II). Siperiassa evenkien myyteissä on tarina hirvestä, joka varasti auringon ja piilotti sen korpeen. Metsästäjä hiihti hirven kiinni ja tappoi sen. Kun metsästäjä toi auringon takaisin taivaalle päättyi yö ja alkoi uusi päivä. Näin tapahtuu jokaisena päivänä, mikä selittää vuorokauden vaihtumiset.
Vaikuttavin kuvakenttä löytyy niemekkeen kärjessä olevilta rantakallioilta. Noin 5–8 metriä leveä vyöhyke kattaa 70 m² pinta-alan, johon on hakattu 115 kuviota. Suurin kuva on 2,46 metriä pitkä "Piessa" eli paholainen eli kotoisasti Hiisi. Sen pää on neliömäinen, kädet ovat taivutettuina sivuille ja sormet ovat harallaan. Kasvoihin on merkitty silmät ja suu, jonka kohdalta alkaa ikivanha Piessan halkaiseva kallionrako. Piessan viereen ovat ilmeisesti jo 1400–1500-luvulla käyneet Muromajärven munkit hakkaamassa ortodoksiristin, pään yläpuolelle ympyrän ja monnin viereen toisen ristin.


title: Äänisen kalliopiirrosalueet

text: Piessan halkaiseva kallionrako ei ole kuvion sijoittelussa tapahtunut vahinko, vaan kuvion symmetrisyys halkeaman suhteen ja halkeaman alkaminen suusta viittaa harkintaan. Luonnonkansojen ajatteluun sopii maanalaisen maailman tavoittelu kolojen ja halkeamien kautta. Riitissä halkeamaan on voitu valuttaa nestettä tai ruokaa ja toivoa metsästys- ja kalaonnea. Kallion rakoa on ilmeisesti hakkaamalla levennetty. Piessan toinen silmä on pyöreä täplä ja toinen ympyrärengas, joka "ruhjoutuu" halkeamaan. Tuonelan väkeä kuvataan myyteissä aina raajarikkoina tai puolikasvoisina tai muuten vammautuneina. Tällä tavalla tulkittuna Piessakin olisi Tuonelan olentoja ellei suorastaan kuoleman haltija itse. Se olisi myyttisten hahmojen tärkein olento, mikä saattaisi selittää sen hallitseva asema kalliolla.


title: Äänisen kalliopiirrosalueet

text: Kalliolla on Piessan lisäksi 2,65 metriä pitkä monni, joka sijaitsee Piessan oikealla puolella. Sen vasemmalle puolelle on hakattu 2,56-metrinen saukko tai lisko. Monet kuviot nähneet asiantuntijat vakuuttavat saukon lähellä olevien joutsenien kuuluvan tähän pääryhmään. Tulkinnan mukaan ensin tehtiin joutsenet ja kolme suurta hahmoa. Vasta myöhemmin kenttään lisättiin isojen kuvioiden väliin pienemmät kuviot.


title: Äänisen kalliopiirrosalueet

text: Made on myyteissä vesimaailman isäntä ja siten hyvä haltija. Monissa kulttuureissa made on kielletty saalis, jonka tappamisesta seurasi kalaonnen menetys. Saukko tai lisko liittyy maanalaiseen maailmaan ja usein lisko on toiminut lähettiläänä tuonpuoleiseen. Saukolla on samantapainen rooli. Se on samalla myös paha haltija. Joutsen on myös kielletty saalis, sillä se osallistuu mahdollisesti kuoleman jälkeen sielun säilyttämiseen.


title: Äänisen kalliopiirrosalueet

text: Piessan ympäriltä tunnistaa helposti joutset, sammen, karhun, peurat, hirvet ja veneen. Tunnistamattomia tai tuhoutuneita kuvioitakin löytyy. Yksi kuvio näyttää katkaistulta kuusen oksalta (III), joka on 60 cm pitkä. Pieni kuvio veneestä keihästetystä valaasta viitannee Vienanmeren valkovalaisiin (IV). Toinen keihästys liittyy sampeen, johon mies on heittämässä toisen keihään (V).


title: Äänisen kalliopiirrosalueet

text: Besov-Nosin kylää ympäröivän niemen kolmas sijaitsee aivan Mustajoen suulla ja on yli kilometrin pituisen, Besov-Nosista alkavan, hiekkarannan eteläpäässä. Tämän Kladovets-niemekkeen kalliopinta on heikkoa ja lohkeilutta, mikä on tuhonnut osan kuvioista. Kuviota on 48 ja ne sijaitsevat lähes yhtenäisenä ryhmänä. Suurin osa niistä esittävät huolellisesti tehtyjä vesilintuja. Linnut on hakattu ääriviivallisina tai silhuettimaisina kuvioina, mutta lintujen suvut ovat tunnistettavissa sorsiksi, hanhiksi ja joutseniksi.


title: Äänisen kalliopiirrosalueet

text: Korkean veden aikana osa niemestä jää saareksi. Sieltä on löydetty muun muassa joutsenia, peuroja, kuun merkkejä ja hiihtävän ihmisen kuvio.


title: Äänisen kalliopiirrosalueet

text: Mustajoelta 1–2 km etelään sijaitsee niemi Gaži Nos, jonka eteläiseltä niemeltä löytyy kolme pientä kuvaryhmää. Niissä on yhteensä 13 piirrosta, jotka ovat muodoltaan kaavamaisia.


title: Äänisen kalliopiirrosalueet

text: Suuremman saaren "Bolšoi Gurji" pohjoiskärjestä on löydetty 11 piirrosta. Ne esittävät peuroja, joutsenia, auringon- ja kuun merkkejä, venettä ja sen yhdeksää miehistön jäsentä, yhtä pitkähäntäistä eläintä ja kahta geometrista kuviota.


title: Äänisen kalliopiirrosalueet

text: "Maly Gurjin" saarelta on löydetty 12 piirrosta yhdessä ryhmässä. Kuviot ovat: nelijalkainen eläin, eläimiä ja lintuja, kolme juovikasta joutsenta, kaksi venekuviota, joissa on molemmissa 13 soutajaa, sekä harteikas mies, joka pitää käsiään ojennettuina kohti aurinkomerkkiä.


title: Äänisen kalliopiirrosalueet

text: Kalliokuvien tekohetkeä ei voi määrittää piirroksia tutkimalla, joten niiden ikä määritetään epäsuorasti. Äänisellä, jossa ei tapahdu maankohoamisesta johtuvaa jatkuvaa rannansiirtymää, tämä on erityisen hankalaa. Esihistoriansa aikana järvi on maankohoamisesta johtuen kallistunut etelään päin, mutta sen vaikutukset vedenpinnan korkeuteen ovat vielä selvitystyön alla. Myös ilmaston sateisuus vaikuttaa vedenpinnan tasoon. Tiedetään, että Äänisen pinta on ollut matalammalla kuin nykyään ja välillä se on noussut jopa 3,2 metriä nykytasoa ylemmäksi. Kalliopiirrokset sijaitsevat rantakallioilla korkeintaan 2,62 metriä rannan yläpuolella. Niitä ei siten ole voitu tehdä korkean veden aikana.


title: Äänisen kalliopiirrosalueet

text: Ajoituksia haetaankin lähiseutujen muinaisia asuinpaikkoja ajoittamalla, koska tekijät asuivat ilmeisesti lähistöllä. Jo 1930-luvulla oli kaivettu esiin asuinpaikkoja ja sieltä oli tavattu kuoppa-kampa-koristeisia saviastian paloja. Asukkaiden oli siten oltava tulokkaita Oka-Volgajokien seuduilta. Tällä perusteella asutus, ja piirroksetkin, ajoitettiin 2000–1500 eaa. Myöhemmin ajoitusongelma aukaistiin uusien löytöjen takia, sillä vedenpinnan vaihteluiden takia asutusta löytyy myös sisämaasta, mutta hyvin eri ikäisenä. Joukossa on mesoliittista ja varhaiskampakeraamista asutusta, Peurasaaren- ja Poventsan kalmistojen käyttäjien asutusta sekä vielä pronssi- ja rautakautista asutusta. Ongelma ei vielä ratkennut tällä tavalla, koska kuka vain heistä on voinut hakata kuviot.


title: Äänisen kalliopiirrosalueet

text: Vuonna 1991 kalliokuvien asiantuntija R. Bednarik Australiasta kokeili eroosioon perustuvaa menetelmää. Suuren Piessan viereen on hakattu ortodoksisen risti 1400-luvulla. Bednarik vertasi ristin hakkausjäljen mikroeroosiota Pessin hakkausalueen eroosioon ja päätyi Piessan osalta ajoitukseen 2000 eaa. Koska Piessa on välillä ollut veden alla suojassa ilmassa tapahtuvalta eroosiolta noin 1000 vuotta, antaa A. Stoljar ajoitukseksi 3500–3000 eaa.


title: Äänisen kalliopiirrosalueet

text: Kuvakenttiä vertailemalla on todettu toiset kentät pitkäaikaisiksi ja toiset taas lyhytaikaisiksi. Voidaan esimerkiksi sanoa, että Karetski-, Peri- ja Besov Nosin kuvakentät ovat olleet pitkään käytössä. Niiltä löytyvät kaikki kuvatyypit ja ne sijaitsevat erilaisilla korkeuksilla vedenpinnasta. Korkeimmalla ja matalimmalla sijaitsevien kuvioiden ero on Karetskissa 2,57 metriä, 1,66 metriä Besov Nosilla ja 1,52 Peri Nos III:lla. Äänisen muilla kuvakentillä tämä korkeusero on keskimäärin 0,96 metriä.


title: Äänisen kalliopiirrosalueet

text: Maankohoaminen kallistaa Äänistä etelään päin, jolloin pohjoiset seudut nousevat vedestä ja eteläiset seudut uppoavat veteen. Siksi voidaan ajatella, että pohjoisessa Vodlajoen seudun rantakuviot olisivat nuorempia kuin eteläiset kuvakentät. Tätä tukee myös se, että Vodlan seudun piirroksista puuttuvat kuun- ja auringon merkit, jotka olivat ilmeisesti tärkeitä motiiveja aikakauden keskivaiheessa.


title: Äänisen kalliopiirrosalueet

text: Abram Stoljar esittää seuraavanlaisen kronikan. Äänisen kuvia alettiin piirtämään 4. vuosituhannen lopun 3. vuosituhannen keskivaiheen aikana. Aloituskuvat hakattiin Peri Nosiin, jossa Piessa sijoitettiin kallion halkeamaan ja saukko ja monni sen sivuille. Sitten syntyivät muut kuvat viereisille niemille Peri VI ja III ja Bessov Nosiin asti. Tältä kaudelta saivat alkunsa kuun- ja auringon merkit. Tämän jälkeen piirtäminen jatkui ja uusia kuvaryhmiä perustettiin aina 2000 eaa. asti. Kuvien piirtäminen laajeni lähiniemiin Karetskiin, Kladovetsiin, Gažiin sekä Gurjin saarille. Tälle ajalle on tyypillistä Äänisen alkuperäisväestön esineiden esiintyminen yhdessä uusien tulokkaiden Volosovon kulttuurin esineiden kanssa. Viimeisessä vaiheessa vesi tulvi Mustajoen ympäristössä, jolloin kuvakentät jäivät veden alle noin 1000 vuodeksi. Samalla ne unohtuivat lopullisesti, mutta uudet kuvakentät tehtiin Vodlajoen suuhun. Vedenpinnan laskiessa Vodlan kuvat jäävät kallioilla muita kuvia ylemmäksi. Viimeiset kuvat painottuivat aiheiltaan vesilintuihin ja erityisesti joutseneen.


title: Samuel Kahanamoku

text: Samuel Alapai Kahanamoku (4. marraskuuta 1902 Honolulu, Havaiji – 26. huhtikuuta 1966 Honolulu, Havaiji) oli yhdysvaltalainen uimari. Hän kilpaili vuoden 1924 kesäolympialaisissa Pariisissa ja sai pronssia sadan metrin vapaauinnissa. Häntä paremmin sijoittuivat hänen veljensä Duke Kahanamoku sekä Johnny Weissmuller.


title: Harrison Glancy

text: Harrison Smith Glancy (17. syyskuuta 1904 Bens Run, Länsi-Virginia – 22. syyskuuta 2002 New Orleans, Louisiana) oli yhdysvaltalainen uimari. Hän kilpaili vuoden 1924 kesäolympialaisissa Pariisissa ja voitti kultaa 4 × 200 metrin vapaauintiviestijoukkueen jäsenenä. Hän toimi myöhemmin tuomarina kolmissa olympialaisissa.


title: Harrison Glancy

text: Glancy otettiin vuonna 1990 International Swimming Hall of Fameen.


title: Square-tanssi

text: Square dance, suomeksi nykyaikainen ("western" tai amerikkalainen) square-tanssi, kehitettiin 1930-1940-luvulla perinteisistä amerikkalaisista kansantansseista, kuten alkuperäisestä square dancesta. Tanssia harrastetaan nykyisin ympäri maailman. Square-tanssilla on juuret vanhoissa eurooppalaisissa tansseissa, kuten kontratansseissa ja katrillissa.


title: Square-tanssi

text: Suomeen square-tanssi tuli 1980-luvulla. Suomessa tanssin harrastajien lukumäärä on noin 100-200. Euroopassa tanssia harrastetaan varsinkin Ruotsissa, Tanskassa ja Saksassa. Myös Venäjälle on perustettu muutamia seuroja.


title: Square-tanssi

text: Tanssia harrastetaan yleisesti eri yhdistysten piirissä. Suomessa järjestetään vuosittain muutamia squaredance-festivaaleja.


title: Square-tanssi

text: Neljä paria (kahdeksan tanssijaa) muodostavat squaren, neliön, joka on tanssin perusmuodostelma, josta tanssi alkaa. Tanssia johtaa "caller", joka jatkuvasti tanssin edetessä kertoo mitä yksittäisiä tanssivuoroja ryhmän tulee tehdä. Caller sisällyttää tanssivuorojen nimet laulamansa kappaleen sanoihin. Kaikki tanssivuorot on etukäteen harjoiteltuja, ja vuorot noudattavat kansainvälistä standardia. Tanssivuorojen, englanniksi call, nimet ovat pääsääntöisesti englanniksi. Englannin kielen osaaminen on eduksi, mutta ei ole edellytys tanssin harrastamiseen.


title: Square-tanssi

text:
Callerin tehtävänä on muodostaa yksittäisistä tanssivuoroista mielenkiintoinen tanssikokonaisuus.
Tanssijat eivät etukäteen tiedä mitä calleja tanssiin tulee sisältymään, mikä on modernin yksi square-tanssin kantavista ajatuksista. Tanssin aikana on kaikkien tanssijoiden kuunneltava tarkkaavaisesti calleria ja tehtävä yhteistyötä ryhmässä, jotta tanssi onnistuisi. Jos kaikki tanssivuorot on tanssittu oikein, ovat kaikki tanssijat palanneet paikoille, joista tanssi alkoi, tästä on tapana antaa suosionosoitukset sekä callerille että tanssiryhmälle. Kohteliaisuus kuuluu tanssiin, muita ryhmän tanssijoita tervehditään tanssin alkaessa, ja kiitetään tanssin päättyessä.


title: Square-tanssi

text:
Jokainen tanssi (englanniksi tip) koostuu kahdesta osasta - hash call ja singing call.
Ensimmäinen osa on usein vaativampi ja tanssitaan siten, että musiikki on enemmän taustalla.
Toisessa osassa caller laulaa kappaleen ja sisällyttää tanssivuorojen nimet, callit, kappaleen sanoihin. Soitettava musiikki voi olla esim. pop/rockia, discoa, countrya tai iskelmää.Kun uusi tanssija on oppinut basic tai mainstream tason, on suoritettava koe (engl. graduation), jotta tanssija saa kantaa seuran merkkiä (engl. badge). Badge on edellytys, jotta saa tanssia järjestetyillä festivaaleilla.


title: Square-tanssi

text:
Näitä tasoja tanssivat kokeneemmat tanssijat. Tasot asettavat korkeammat vaatimukset yksittäiselle tanssijalle, jokaisen odotetaan pystyvän toimimaan itsenäisemmin kuin alemmilla tasoilla.
Ylempien tanssitasojen tip:iin sisältyy calleja alemmilta tasoilta, näin näillä tasoilla tanssijoiden on osattavat myös kaikki alemmat tasot.Challenge-tasolla vuorot ovat monimutkaisempia kuin alemmilla tasoilla, näin tason oppimiseen myös kuluu vastaasti pitempi aika.


title: Square-tanssi

text: Tanssien järjestäjät usein antavat suosituksia pukeutumiseen, näitä voivat olla:


title: Karel Tammjärv

text: Karel Tammjärv (s. 25. toukokuuta 1989 Tartto) on virolainen maastohiihtäjä.


title: Karel Tammjärv

text: Tammjärv kilpaili aikuisten arvokilpailuissa ensimmäisen kerran Vancouverin olympialaisissa 2010, jossa oli parhaimmillaan yhdistelmäkilpailussa 46:s. MM-kilpailuissa hänen paras sijoituksensa on Oslon 2011 kisojen 15 kilometrin perinteisen hiihtotavan kilpailun 26. sija.


title: Karel Tammjärv

text: Tammjärv kilpaili maailmancupissa ensimmäisen kerran Lahdessa maaliskuussa 2009. Ensimmäiset maailmancup-pisteensä hän sai oltuaan 22:s Otepään perinteisen hiihtotavan sprintissä tammikuussa 2011. Se oli hänen paras sijoituksensa maailmancupissa joulukuuhun 2017 saakka, jolloin hän sijoittui 13:nneksi Davosin 15 kilometrin vapaan hiihtotavan kilpailussa.


title: Gustaf Orraeus

text: Gustaf Orraeus (von Orraeus) (20. elokuuta 1738 Taipalsaari – 1. tammikuuta 1811 Venäjä) oli suomalainen kulkutauteja vastaan taistellut lääkäri, joka sai ensimmäisenä Venäjällä lääketieteen tohtorin arvon (1768) ja josta tuli Venäjän lääkintöneuvoston jäsen.


title: Gustaf Orraeus

text: Orraeuksen vanhemmat olivat kirkkoherra Magnus Orraeus ja Ebba Katarina Mollerus. Hän opiskeli vuodesta 1752 alkaen Turun akatemiassa muun muassa Pietari Kalmin johdolla ja valmistui filosofian kandidaatiksi 1754. Orraeus jatkoi opintojaan Pietarissa, jossa valmistui sotilaslääkäriopistosta 1757. Samana vuonna hänet määrättiin sotilaslääkäriksi seitsenvuotiseen sotaan, jossa hän tuli tunnetuksi kulkutautien vastustajana. Vuonna 1768 hän sai Venäjällä ensimmäisenä lääketieteen tohtorin arvon. Venäläis-turkkilaisen sodan aikana rutto raivosi sotilaiden sekä Moldovan ja Valakian väestön keskuudessa. Vuonna 1770 Orraeus sai suuret valtuudet sen hillitsemiseksi ja onnistui. Hän sai ruton kuriin myös Moskovassa, jonka kaupunginlääkäri hänestä tuli 1772. Toimestaan Orraeus erosi kuitenkin fyysisesti ja henkisesti väsyneenä jo 1776, siirtyen maanviljelijäksi Pietarin lähistölle. Hän kirjoitti maanviljelyä ja eläinlääketiedettä koskevia esityksiä ja julkaisi 1778 laajan, klassisen maineen saaneen teoksen "Descriptio pestis, quae anno 1770 in Jassia et 1771 in Moscua grassata est". Vuonna 1803 Orraeus kutsuttiin ansioistaan Venäjän valtakunnan lääkintöneuvoston jäseneksi ja 1808 Pietarin lääketieteellis-kirurgisen akatemian jäseneksi.


title: Gustaf Orraeus

text: Orraeuksen ensimmäinen puoliso oli nimeltään Anna von Dietz († 1817) ja toinen nimeltään Anna Stricker.


title: Kittijuusto

text: Kittijuusto on juustolaji joka varastoinnin aikana käsitellään tietyllä tavalla niin että juuston pintaan muodostuu ”kittiä”. Kittijuustoja on kovia juustoja mutta niitä voidaan valmistaa myös "pâte molle" eli juustomassa ei puristeta muottiin eikä kuumenneta. Juusto saa vuorotellen suola- ja kittikäsittelyn noin neljän viikon ajan. Kittikäsittely tarkoittaa, että juusto kastetaa sen jälkeen kun se on suola-altaan jälkeen saanut kuivua, säiliössä, jossa on erityisiä hiiva- ja bakteeriviljelmiä sekoitettuna hapatettuun kurrimaitoon. Jotkut juustot, kuten Grain d'Orge huuhdotaan varastoinnin aikana calvadosilla.


title: Kittijuusto

text: Suomessa Juustoportin Vuohen gruyere on vuonna 2006 valittu Suomen parhaaksi kittijuustoksi.


title: Kittijuusto

text: Kittijuustoissa on listeriavaara.


title: Thomas Funck

text: Thomas Fredrik Georg Funck (26. lokakuuta 1919 Linköping – 30. joulukuuta 2010) oli ruotsalainen paroni (vapaaherra), lastenkirjailija, radiopersoona ja ääninäyttelijä.


title: Arthur Reinmann

text: Arthur Reinmann (1901–?) oli sveitsiläinen painonnostaja. Hän sai pronssia höyhensarjassa vuoden 1924 kesäolympialaisissa Pariisissa. Lisäksi hän sijoittui siinä viidenneksi vuoden 1928 kesäolympialaisissa Amsterdamissa.


title: Roger Lukaku

text: Roger Menana Lukaku (s. 6. kesäkuuta 1967 Kinshasa) on entinen kongolainen jalkapalloilija.


title: Roger Lukaku

text: Lukaku pelasi ammattilaisena Belgiassa muun muassa FC Boomissa, RFC Seraingissa, Germinal Ekerenissä ja KV Mechelenissä. Lisäksi pelasi myös yhden kauden turkkilaisessa Gençlerbirligissä.


title: Roger Lukaku

text: Lukaku edusti Zairen maajoukkuetta muun muassa MM-karsinnoissa sekä Afrikan-mestaruuskilpailuissa 1994 ja 1996.


title: Roger Lukaku

text: Lukakun poika, Romelu Lukaku, on myös ammattilaisjalkapalloilija.


title: Pierino Gabetti

text: Pierino Gabetti (22. toukokuuta 1904 Sestri Ponente – 28. helmikuuta 1971) oli italialainen painonnostaja. Hän voitti höyhensarjassa kultaa vuoden 1924 kesäolympialaisissa Pariisissa ja sai siinä lisäksi hopeamitalin vuoden 1928 kesäolympialaisissa Amsterdamissa.


title: Pierino Gabetti

text: Gabetti kilpaili myös vuoden 1932 kesäolympialaisissa Los Angelesissa ja sijoittui siellä neljänneksi kevytsarjassa.


title: Kitty Carlisle

text: Kitty Carlisle (synt. Catherine Conn, 3. syyskuuta 1910 – 17. huhtikuuta 2007) oli yhdysvaltalainen näyttelijä, oopperalaulaja, Broadway-esiintyjä, talk-show juontaja ja taidevaikuttaja. Hänen tunnetuimmat elokuvansa ovat: "She Loves Me Not" (1934), "Ilta oopperassa" (1935), "Hollywood kanttiini" (1944), "Radio Days" (1987) ja "Moni kakku päältä kaunis" (1993). Hänellä on kaksi tähteä Hollywood Walk of Famellä.


title: Kitty Carlisle

text: Kitty Carlisle esiintyi Broadwayllä useissa suosituissa näytelmissä ja musikaaleissa. Hän juonsi myöhemmällä urallaan monia talk-show ja peliohjelmia: "Password" (1961–1962), "I've got a Secret" (1952–1966), "What's My Line" (1963–1966) ja "To Thell The Truth" (1957–1968, 1975–1977, 1980).Kitty Carlisle oli naimisissa käsikirjoittaja Moss Hartin kanssa vuosina 1946–1961. Heillä on kaksi lasta Christopher (s. 1948) ja Catherine (s. 1950). Moss Hart kuoli vuonna 1961 57-vuotiaana. Kitty Carlisleltä ilmestyi elämäkerta Kitty vuonna 1984. Carlisle saavutti pitkän eliniän, hän kuoli 96-vuotiaana vuonna 2007.


title: Frank Leary

text: Francis Patrick "Frank" Leary (26. helmikuuta 1881 Wayland, Massachusetts – 4. lokakuuta 1907 Natick, Massachusetts) oli yhdysvaltalainen baseballpelaaja, pelipaikaltaan syöttäjä. Hän pelasi huhti- ja toukokuussa 1907 kahdesti MLB:ssa seuranaan Cincinnati Reds.


title: Ranskan yritysten liike

text: Ranskan yritysten liike () on Ranskan suurin työnantajaliitto. Työnantajien tärkeimpänä edustajana sillä on merkittävä osa Ranskan yhteiskunnallisessa elämässä.


title: Ranskan yritysten liike

text: MEDEF:illä on noin 750 000 jäsenyrityksistä, joista 90 prosenttia on alle 50 työntekijän kokoisia pk-yrityksiä. Liitto toimii lobbausjärjestönä kunnallisella, maakunnallisella, kansallisella ja Euroopan Unionin tasolla. Kansainvälisesti MEDEF kuuluu BUSINESSEUROPEen ja Kansainvälisen työjärjestön hallintoneuvostoon. MEDEF International järjestää ranskalaisten kauppavaltuuskuntien matkoja erityisesti kehittyvien talouksien maihin.


title: Ranskan yritysten liike

text: MEDEF:in ensimmäinen edeltäjä oli 19. maaliskuuta 1919 perustettu Ranskan yleinen tuotantoliitto ). Ranskan yleinen työnantajaliitto () korvasi sen 4. elokuuta 1936. Vichyn hallitus lakkautti yleisen työnantajaliiton 16. elokuuta 1940 lailla, joka perusti "järjestelykomiteat" ().


title: Ranskan yritysten liike

text: Ranskan tasavallan väliaikaishallituksen pyynnön mukaisesti perustettiin joulukuussa 1945 työnantajia edustamaan Ranskan työnantajien kansallinen neuvosto (, "CNPF"). Tammikuussa 1946 CNPF:n ensimmäiseksi puheenjohtajaksi valittiin Georges Villiers, joka toimi tehtävässään 20 vuotta. 24. heinäkuuta 1946 CNPF selvitti keskinäiset suhteensa vuonna 1945 perustettuun yleisliittolaiseen kauppakamariin () ja maakuntien yrityksiä edustavaan FAR:iin ("Fédération des Associations Régionales") sekä pienyrityksiä edustavaan CGPME:iin ("Confédération Générale des Petites et Moyennes Entreprises"). Tästä sopimuksesta kehittyi Ranskan kauppakamari ("Conseil du Commerce de France"), joka edustaa 40 ranskalaista työnantajajärjestöä ja- liittoa.


title: Ranskan yritysten liike

text: CNPF vastusti aikanaan Rooman sopimusta ja Euroopan yhtenäisasiakirjaa. Nykyään se kuitenkin suhtautuu kilpailupolitiikkaan myönteisesti.


title: Ranskan yritysten liike

text: Ernest-Antoine Seillièren johdolla liiton nimeksi muuttui "Mouvement des Entreprises de France" (MEDEF) 27. lokakuuta 1998.


title: Ranskan yritysten liike

text: MEDEF:in olemassaolo perustuu vuoden 1901 yhdistyslakiin, jonka pohjalta toimivat kaikki Ranskan yhdistykset ja järjestöt.


title: Ranskan yritysten liike

text: MEDEF:in organisaatio jakautuu kolmeen osaan:MEDEF:in johtoelimet kansallisella tasolla ovat: hallitus ("le conseil exécutif"), toimisto ("le bureau"), valtuusto ("l'assemblée permanente"), yleiskokous ("l'assemblée générale"), sääntövaliokunta ("le comité statutaire"), varainhoitovaliokunta ("le comité financier") ja edustajavaliokunta ("le comité des mandats").


title: Ranskan yritysten liike

text: Puheenjohtaja valitaan viideksi vuodeksi kerrallaan ja kausi voidaan uusia kerran kolmeksi vuodeksi.


title: Herman Suselbeek

text: Herman Johan ("Suus") Suselbeek (s. 27. marraskuuta 1943 Silvolde) on alankomaalainen entinen soutaja. Hän kilpaili vuoden 1968 kesäolympialaisissa Méxicossa ja oli siellä mukana saamassa hopeaa perämiehellisessä kaksikossa.


title: Athol Earl

text: Athol John Earl (s. 1. syyskuuta 1952 Christchurch) on uusiseelantilainen entinen soutaja. Hän oli mukana voittamassa kultaa kahdeksikossa vuoden 1972 kesäolympialaisissa Münchenissä. Lisäksi hän sai samassa lajissa joukkueineen pronssia vuoden 1976 kesäolympialaisissa Montrealissa.


title: Luettelo ruotsalaisista koiraroduista

text: Ruotsalaiset koirarodut ovat kaikki käyttökoiria paikalliseen pitkät perinteet omaavaan metsästyskulttuuriin pohjautuen, suurosa joko hirvi- tai ajokoiria, mutta niihin lukeutuu myös karjapaimenena toiminut länsigöötanmaanpystykorva ja tanskalais-ruotsalainen pihakoira. Myös gråhund luettiin pitkään virallisten ruotsalaisten rotujen joukkoon, mutta vuodesta 1981 alkaen se jakautui jämtlanninpystykorvaksi ja harmaaksi norjanhirvikoiraksi. Tanskalainen strellufinajokoira on nykyisin liitetty samaksi roduksi dreeverin kanssa.


title: Luettelo ruotsalaisista koiraroduista

text: Ruotsin kennelliitto SKK ja Pohjoismainen kennelunioni PKU ovat hyväksyneet muutaman rodun joita FCI ei tunnusta. Ruotsin kennelliiton ensimmäisen puheenjohtajan mukaan nimettyä hamiltoninajokoiraa pidetään yleensä maan kansalliskoirana, mutta joidenkin lähteiden mukaan se olisi jämtlanninpystykorva.


title: Lainsuojattomat-festivaali

text: Lainsuojattomat-festivaali on vuosittain Porissa järjestettävä vapaille teatteriryhmille tarkoitettu teatterifestivaali. Se järjestettiin ensimmäisen kerran vuonna 2000. Esiintyjiin kuuluu sekä koti- että ulkomaisia teatteriryhmiä. Festivaalin esityksiä nähdään teatterisalien lisäksi myös kaupungin kaduilla sekä kahviloissa ja ravintoloissa.


title: Lainsuojattomat-festivaali

text: Alun perin festivaali oli tarkoitus järjestää kiertävänä eri kaupungeissa, mutta paikaksi on vakiintunut Pori. Tapahtuman nimi viittaa vapaiden teatteriryhmien asemaan laitosteattereille ohjatun lakisääteisen rahoituksen ulkopuolella. Festivaalin järjestelyistä vastaa porilainen Rakastajat-teatteri. Seuraava Lainsuojattomat-festivaali on syyskuussa 2018.


title: Oldřich Svojanovský

text: Oldřich Svojanovský (s. 9. maaliskuuta 1946 Otrokovice) on Tšekkoslovakiaa edustanut entinen soutaja. Hän sai perämiehellisessä kaksikossa hopeaa vuoden 1972 kesäolympialaisissa Münchenissä ja pronssia vuoden 1976 kesäolympialaisissa Montrealissa. Lisäksi hän oli mukana sijoittumassa viidenneksi kahdeksikossa vuoden 1968 kesäolympialaisissa Méxicossa. Hän on Pavel Svojanovskýn veli.


title: Pavel Svojanovský

text: Pavel Svojanovský (s. 12. elokuuta 1943 Otrokovice) on Tšekkoslovakiaa edustanut entinen soutaja. Hän sai perämiehellisessä kaksikossa hopeaa vuoden 1972 kesäolympialaisissa Münchenissä ja pronssia vuoden 1976 kesäolympialaisissa Montrealissa. Lisäksi hän oli mukana sijoittumassa viidenneksi kahdeksikossa vuoden 1968 kesäolympialaisissa Méxicossa. Hän on Oldřich Svojanovskýn veli.


title: Hanne Borchsenius

text: Hanne Borchsenius (30. marraskuuta 1935 Frederiksberg – 19. maaliskuuta 2012) oli tanskalainen näyttelijä. Hänen puolisonsa oli näyttelijä Axel Strøbye.


title: Hanne Borchsenius

text: Borchsenius opiskeli Tanskan kuninkaallisen teatterin oppilaskoulussa 1957–1960. Hän näytteli 32 elokuvassa vuosina 1956–1988.


title: George Buckley

text: George John Buckley (1876 – 14. helmikuuta 1955) oli brittiläinen kriketinpelaaja. Hän kilpaili vuoden 1900 kesäolympialaisissa Pariisissa ja oli siellä mukana voittamassa kultaa Devon & Somerset Wanderers -joukkueen jäsenenä.


title: Arthur MacEvoy

text: Arthur MacEvoy (8. marraskuuta 1868 Chantilly – 21. heinäkuuta 1904 Pariisi) oli ranskalainen kriketinpelaaja. Hän kilpaili vuoden 1900 kesäolympialaisissa ja oli siellä mukana saamassa hopeaa.


title: Herra Heikki ja S. Makkonen

text: Herra Heikki ja S. Makkonen () on Jan Gissbergin ohjaama ruotsalainen 34 minuutin pituinen lyhytanimaatio vuodelta 1987. Animaation ääninäyttelijänä toimii hahmojen luoja lastenkirjailija Thomas Funck.


title: Herra Heikki ja S. Makkonen

text: Lyhytelokuvan 87 minuutin pituinen jatko-osa ilmestyi vuonna 1991 nimellä "Saku Sammakko ja salainen disketti" Jan Gissberg ohjaamana.


title: August Schmierer

text: August Schmierer (s. 28. huhtikuuta 1870) oli saksalainen rugbypelaaja ja edusti SC 1880 Frankfurt -seuraa. Hän kilpaili vuoden 1900 kesäolympialaisissa Pariisissa ja kuului siellä hopeaa saaneeseen joukkueeseen.


title: Richard Ludwig

text: Richard Ludwig oli saksalainen rugbynpelaaja. Hän edusti SC 1880 Frankfurt -seuraa. Hän kilpaili vuoden 1900 kesäolympialaisissa Pariisissa ja oli siellä mukana saamassa hopeaa. Hän oli Erich Ludwigin veli.


title: Erich Ludwig

text: Erich Ludwig oli saksalainen rugbynpelaaja. Hän edusti SC 1880 Frankfurt -seuraa. Hän kilpaili vuoden 1900 kesäolympialaisissa Pariisissa ja oli siellä mukana saamassa hopeaa. Hän oli Richard Ludwigin veli.


title: Joseph Olivier

text: Joseph Adolphe Théophile Olivier (2. joulukuuta 1874 Pariisi – 21. toukokuuta 1901 Neuilly-sur-Seine) oli ranskalainen rugbynpelaaja. Hän kilpaili vuoden 1900 kesäolympialaisissa Pariisissa ja oli siellä mukana voittamassa kultaa.


title: Exeter City FC

text: Exeter City Football Club on englantilainen jalkapalloseura Exeterin kaupungista. Seura pelaa neljänneksi korkeimmalla sarjatasolla kakkosliigassa, jonne se putosi ykkösliigasta keväällä 2012. Exeter City pelaa kotiottelunsa St James' Parkilla. Seuran omistavat sen kannattajat.


title: Exeter City FC

text: Exeter City perustettiin 1904, kun Exeter United ja St Sidwell's United yhdistyivät. Seura pelasi paikallisissa sarjoissa kunnes The Football League kutsui sen mukaan uuteen 3. divisioonaan 1920. Exeter pelasi 3. ja 4. divisioonassa aina vuoteen 2003 asti. Seuran suurimmat saavutukset tuona ajanjaksona olivat pääsy FA Cupin puolivälieriin 1931 ja 1981 sekä 4. divisioonan mestaruus 1990.


title: Exeter City FC

text: Vuonna 2003 Exeter putosi konferenssiin talousvaikeuksien jälkeen ja seuran omistajaksi tuli kannattajien perustama säätiö. Kauden 2007–2008 päätteeksi Exeter nousi kakkosliigaan ja heti seuraavana vuonna ykkösliigaan, kolmanneksi korkeimmalle sarjatasolle. Keväällä 2012 seura putosi jälleen kakkosliigaan.


title: Désiré Mérchez

text: Désiré Alfred Mérchez (16. elokuuta 1882 Lille – 8. heinäkuuta 1968 Nizza) oli ranskalainen vesipalloilija ja uimari. Hän kilpaili vuoden 1900 kesäolympialaisissa Pariisissa saaden pronssia sekä vesipallossa että 200 metrin joukkueviestissä. Lisäksi hän osallistui 1 000 metrin vapaauintiin.


title: William Kirschbaum

text: William Thomas ”Bill” Kirschbaum (5. marraskuuta 1902 Fort Williams, Maine – 29. huhtikuuta 1953 San Mateo, Kalifornia) oli yhdysvaltalainen uimari. Hän kilpaili vuoden 1924 kesäolympialaisissa Pariisissa ja sai siellä pronssia 200 metrin rintauinnissa.


title: Sophie Lamon

text: Sophie Lamon (s. 8. helmikuuta 1985 Sion) on sveitsiläinen miekkailija. Hän sai vuoden 2000 kesäolympialaisissa Sydneyssä hopeaa kalvan joukkuekilpailussa. Lisäksi hän sijoittui sen yksilökilpailussa viidenneksitoista.


title: Sophie Lamon

text: Lamon kilpaili kalvan yksilökilpailussa myös vuoden 2008 kesäolympialaisissa Pekingissä jääden 13. sijalle.


title: Diana Romagnoli

text: Diana Romagnoli (s. 14. helmikuuta 1977 Männedorf) on sveitsiläinen miekkailija, joka kilpaili vuoden 2000 kesäolympialaisissa Sydneyssä. Hän oli mukana saamassa hopeaa kalvan joukkuekilpailussa ja sijoittui lisäksi sen yksilökilpailussa kahdenneksitoista.


title: Uimahyppyjen Euroopan-mestaruuskilpailut 2009

text: Uimahyppyjen Euroopan-mestaruuskilpailut järjestettiin vuonna 2009 ensimmäisen kerran itsenäisinä kilpailuina. Kilpailut käytiin Italian Torinossa 1.–5. huhtikuuta. Kilpailujen järjestäjänä toimi Euroopan uimaliitto LEN.


text: Isäntämaa


title: Cà Mau

text: Cà Mau on kaupunki Vietnamin eteläosassa. Se on Cà Maun maakunnan pääkaupunki. Vuoden 2009 väestönlaskennassa kaupungissa oli 129 896 asukasta.


title: Tarnobrzeg

text: Tarnobrzeg on kaupunki Puolan kaakkoisosassa. Se sijaitsee Ala-Karpatian voivodikunnassa Veikseljoen itäpuolella. Vuonna 2010 kaupungissa oli 48 837 asukasta.


title: Harjavallan suurteollisuuspuisto

text: Harjavallan suurteollisuuspuisto on metalli- ja kemianteollisuuden keskittymä Satakunnassa Harjavallan kaupungissa. Se sijaitsee kaupungin keskustan tuntumassa, Valtatie 2:n ja Tampere–Pori-radan välittömässä läheisyydessä. Noin 300 hehtaarin laajuisella alueella toimii kaikkiaan 17 yritystä, joiden palveluksessa on vakituisesti vajaat 1 200 työntekijää. Suurteollisuuspuisto muodostuu entisistä Outokummun ja Kemiran tehtaista.


title: Harjavallan suurteollisuuspuisto

text: Harjavallan suurteollisuuspuisto sai alkunsa jatkosodan aikana kesällä 1944, viranomaisten määrättyä Imatralla toimivan Outokumpu Oy:n kuparisulaton siirrettäväksi Länsi-Suomeen kauemmas sotatoimialueelta. Harjavalta valikoitui paikaksi, koska energian saanti oli paikkakunnalla turvattua vuonna 1939 valmistuneen Harjavallan voimalaitoksen ansiosta. Toinen vaikuttanut seikka oli Poriin vuonna 1940 valmistunut Outokummun metallitehdas. Kuparisulaton tuotteiden jatkojalostus oli näin ollen mahdollisimman lähellä. Kuparisulatto aloitti toimintansa vuoden 1945 tammikuussa.


title: Harjavallan suurteollisuuspuisto

text: Kahta vuotta myöhemmin valmistui Rikkihappo- ja Superfosfaattitehtaat Oy:n rikkihappotehdas, joka valmisti sulaton kaasuista raaka-ainetta lannoiteteollisuudelle. Lannoitetehdas aloitti toimintansa 1948. Vuonna 1959 aloitettiin nikkelin valmistus Outokumpu Oy:n tehtaalla. Kupari- ja nikkelitehtaat laajensivat toimintaansa seuraavina vuosikymmeninä. 1970-luvun alussa käynnistettiin happitehdas. Uusi rikkihappotehdas ja AGA:n ilmakaasutehdas valmistuivat 1980-luvulla.


title: Harjavallan suurteollisuuspuisto

text: Outokumpu-konsernin yhtiöittäminen oli aloitettu 1980-luvulla ja vuonna 1990 kupari-nikkeliryhmästä muodostettiin Outokumpu Harjavalta Metals Oy. Vuosina 1993-1996 toteutettiin 1,5 miljardia markkaa (noin 330 milj. euroa ) maksanut laajennusprojekti, jonka ansiosta nikkelin ja kuparin tuotanto pystyttiin kaksinkertaistamaan. Projektin aikana rakennettiin myös uusi savupiippu, joka on yksi Suomen korkeimmista rakennelmista.


title: Harjavallan suurteollisuuspuisto

text: Vuonna 2000 Outokumpu päätti luopua nikkeliteollisuudestaan ja Harjavallan nikkelitehdas myytiin amerikkalaiselle OM Groupille. Se puolestaan kauppasi tehtaan vuonna 2007 venäläiselle Norilsk Nickel-konsernille. Outokumpu Harjavalta Metals puolestaan siirtyi yritysjärjestelyiden myötä osaksi ruotsalaista Boliden-konsernia vuonna 2004. Kemira GrowHow-nimellä toiminut lannoitehdas myytiin vuonna 2008 norjalaiselle Yaralle. Harjavallan suurteollisuuspuisto -nimitys otettiin käyttöön viimeisimpien yrityskauppojen myötä. Vuonna 2014 alueella tapahtui Harjavallan nikkelipäästö.


Uimahyppyjen Euroopan-mestaruuskilpailut ovat LEN:in järjestämät uimahyppykilpailut. Parittomina vuosina mestaruuskilpailut pidetään erillisenä kilpailuna ja parillisina vuosina ne ovat osa uinnin pitkän radan Euroopan-mestaruuskilpailuja. Ensimmäiset erilliset kilpailut pidettiin Torinossa vuonna 2009.


title: Liekkisulatus

text: Liekkisulatus on Suomessa kehitetty kuparin sulatusmenetelmä. Menetelmää käytetään myös lyijyn ja nikkelin valmistamiseen. Periaate tunnettiin jo vanhastaan, mutta se kehitettiin teolliseen käyttöön vasta Outokumpu Oy:n Harjavallan tehtailla vuosina 1945–1949.


title: Liekkisulatus

text: Liekkisulatus tarkoittaa malmin tai rikasteen oman palamislämmön käyttämistä prosessin energiana. Ulkopuolelta tarvitaan vain hapella väkevöityä ilmaa, jota puhalletaan liekkisulatusuuniin. Saatavasta kuparikivestä vähennetään vielä epäpuhtauksia konvertteriuunissa. Anodiuunikäsittelyn jälkeen kupari puhdistetaan elektrolyysillä 99,99-prosenttiseksi.


title: Liekkisulatus

text: Tarve menetelmän kehittämiseen ja käyttöönottoon syntyi Suomessa sodan jälkeen vallinneen energiapulan myötä. 1930-luvulla oli siirrytty sähkösulatukseen, mutta se tuli nyt aivan liian kalliiksi. Energian hinta oli noussut, kun huomattava osa vesivoimaloista jäi Neuvostoliitolle luovutetuille alueille. Menetelmää kehittämässä olleista insinööreistä tunnetaan erityisesti Petri Bryk, jota pidetäänkin liekkisulatuksen isänä.


title: Liekkisulatus

text: Yrjö Karilas tosin sanoo Koululaisen muistikirja -vuosikirjassaan että Bryk kehitti liekkisulatuksen yhteistyössä diplomi-insinööri John Ryselinin kanssa.


title: Liekkisulatus

text: Menetelmä myytiin ensimmäisenä Japaniin 1950-luvulla. Sen jälkeen Outokumpu on myynyt lisenssin yli 50 maahan. 1970-luvulla se nousi maailmalla erittäin suosituksi energiakriisin myötä. Myös tiukentuneet ympäristömääräykset vaikuttivat asiaan, koska liekkisulatus on huomattavasti puhtaampi menetelmä sähkösulatukseen verrattuna. Nykyään yli 50 % maailman kuparista tuotetaan liekkisulatusteknologialla.


title: Yhteisellä matkalla

text: Yhteisellä matkalla. VR 150 vuotta on historioitsija Seppo Zetterbergin kirjoittama Valtionrautateiden eli VR-yhtymän juhlahistoriikki, jonka WSOY on julkaissut vuonna 2012.


title: Yhteisellä matkalla

text: Rautateiden rakentamisen alkuvaiheet osuivat Suomessa yllättävän varhaiseen aikaan, sillä Ruotsissakin oli siirrytty rautatiekauteen vasta muutama vuosi aiemmin. Syynä oli se että Venäjällä oli rautatieaate omaksuttu varhain, ja rata Pietarin ja Moskovan välille oli avattu 1851. Rautateillä oli teoksen mukaan ratkaiseva merkitys yhteiskunnan kehitykselle.


title: Yhteisellä matkalla

text: Teos kuvaa muun muassa rautatienrakentamisen dramaattisia alkuvaiheita, joita ei Helsingin–Hämeenlinnan radan avaamisen 1862 jälkeen juhlittu, sillä rata Suomesta Pietariin vei tuhansien nälkävuosien heikentämien ihmisten hengen.


title: Yhteisellä matkalla

text: Kriitikko toteaa että Zetterbergin historiikki on yrityshistoriikkien parhaasta päästä kertoessaan sujuvasti pakollisten hallintouudistusten ja muiden lisäksi myös tarinoita. Kuvituksen todetaan kruunaavan teoksen.


title: HMS Welland

text: HMS Welland oli Britannian Kuninkaallisen laivaston River-luokan torpedovenehävittäjä.


title: HMS Welland

text: Alus tilattiin Tarrow and Companyltä Poplarista osana vuosien 1902-1903 laivasto-ohjelmaa. Sen köli laskettiin 1. lokakuuta 1902 Yarrow Shipbuildersin telakalla ja alus laskettiin vesille 14. huhtikuuta 1904. Alus valmistui saman vuoden heinäkuussa.


title: HMS Welland

text: "HMS Welland" myytiin 30. kesäkuuta 1920 romutettavaksi.


title: HMS Ribble (1904)

text: HMS Ribble oli Britannian Kuninkaallisen laivaston River-luokan torpedovenehävittäjä.


title: HMS Ribble (1904)

text: Alus tilattiin Yarrow and Companyltä Poplarista osana vuosien 1901-1902 laivasto-ohjelmaa. Sen köli laskettiin 4. heinäkuuta 1902 ja alus laskettiin vesille 19. maaliskuuta 1904. Alus valmistui saman vuoden kesäkuussa.


title: HMS Ribble (1904)

text: "HMS Ribble" myytiin 29. heinäkuuta 1920 romutettavaksi.


title: HMS Teviot (1903)

text: HMS Teviot oli Britannian Kuninkaallisen laivaston River-luokan torpedovenehävittäjä.


title: HMS Teviot (1903)

text: Alus tilattiin Tarrow and Companyltä Poplarista osana vuosien 1901-1902 laivasto-ohjelmaa. Sen köli laskettiin 10. heinäkuuta 1902 ja alus laskettiin vesille 7. marraskuuta 1903. Alus valmistui huhtikuussa 1904.


title: HMS Teviot (1903)

text: "HMS Teviot" myytiin 23. kesäkuuta 1919 romutettavaksi.


title: HMS Usk (1903)

text: HMS Usk oli Britannian Kuninkaallisen laivaston River-luokan torpedovenehävittäjä.


title: HMS Usk (1903)

text: Alus tilattiin Tarrow and Companyltä Poplarista osana vuosien 1901-1902 laivasto-ohjelmaa. Sen köli laskettiin 30. heinäkuuta 1902 ja alus laskettiin vesille 25. heinäkuuta 1903. Alus valmistui maaliskuussa 1904.


title: HMS Usk (1903)

text: "HMS Usk" myytiin 29. heinäkuuta 1920 romutettavaksi.


title: Barazi-Epsilon

text: Barazi-Epsilon on ranskalainen pikkuformulatalli. Talli perustettiin vuonna 2000 Epsilon Sport nimellä, kun Graff Racing lopetti toimintansa ranskan F3-sarjassa. Talli on kilpaillut mm ranskan ja britannian F3-sarjoissa, Le Mans Series ja Superleague Formula-sarjoissa. Tallin huippuhetkiin kuuluvat World Series by Nissan Light Class-luokan mestaruus vuodelta 2001 ja LMP2 luokan mestaruus Le Mans Series-sarjassa vuodelta 2006. Vuosina 2009-10 talli kilpaili Superleague Formula-sarjassa valmistaen autot Olympique Lyonnais, GD Bordeaux ja Galatasaray S.K. joukkueille. Nykyisin talli kilpailee Le Mansin 24 tunnin ajossa.


title: HMS Gala

text: HMS Gala oli Britannian Kuninkaallisen laivaston River-luokan torpedovenehävittäjä.


title: HMS Gala

text: Alus tilattiin Tarrow and Companyltä Poplarista osana vuosien 1903-1904 laivasto-ohjelmaa. Sen köli laskettiin 1. helmikuuta 1904 ja alus laskettiin vesille 7. tammikuuta 1905.


title: HMS Gala

text: "HMS Gala" upposi kolaroituaan "HMS Attentiven" kanssa Harwichin edustalla 27. huhtikuuta 1908.


title: HMS Garry (1905)

text: HMS Garry oli Britannian Kuninkaallisen laivaston River-luokan torpedovenehävittäjä.


title: HMS Garry (1905)

text: Alus tilattiin Tarrow and Companyltä Poplarista osana vuosien 1903-1904 laivasto-ohjelmaa. Sen köli laskettiin 25. huhtikuuta 1904 ja alus laskettiin vesille 21. maaliskuuta 1905. Alus valmistui saman vuoden syyskuussa.


title: HMS Garry (1905)

text: "HMS Garry" myytiin 22. lokakuuta 1919 romutettavaksi.


title: HMS Foyle (1903)

text: HMS Foyle oli Britannian Kuninkaallisen laivaston River-luokan torpedovenehävittäjä.


title: HMS Foyle (1903)

text: Alus tilattiin Cammell Lairdilta Birkenheadistä osana vuosien 1901-1902 laivasto-ohjelmaa. Sen köli laskettiin 15. elokuuta 1902 ja alus laskettiin vesille 25. helmikuuta 1903. Alus valmistui maaliskuussa 1904.


title: HMS Foyle (1903)

text: "HMS Foyle" upposi 15. maaliskuuta 1917 osuttuaan miinaan Doverin salmessa.


title: HMS Itchen (1903)

text: HMS Itchen oli Britannian Kuninkaallisen laivaston River-luokan torpedovenehävittäjä.


title: HMS Itchen (1903)

text: Alus tilattiin Cammell Lairdilta Birkenheadistä osana vuosien 1901-1902 laivasto-ohjelmaa. Sen köli laskettiin 18. elokuuta 1902 ja alus laskettiin vesille 17. maaliskuuta 1903. Alus valmistui tammikuussa 1904.


title: HMS Itchen (1903)

text: "HMS Itchen" upposi 6. heinäkuuta 1917 Pohjanmerellä Saksan keisarillisen laivaston sukellusveneen "SM U-99":n torpedoimana.


title: HMS Blackwater (1903)

text: HMS Blackwater oli Britannian Kuninkaallisen laivaston River-luokan torpedovenehävittäjä.


title: HMS Blackwater (1903)

text: Alus tilattiin Cammell Lairdilta Birkenheadistä osana vuosien 1902-1903 laivasto-ohjelmaa. Sen köli laskettiin 27. elokuuta 1902 ja alus laskettiin vesille 25. heinäkuuta 1903. Alus valmistui maaliskuussa 1904.


title: HMS Blackwater (1903)

text: "HMS Blackwater" upposi Dungenessin edustalle 6. huhtikuuta 1909 kolaroituaan "SS Heron" kanssa.


title: HMS Liffey (1904)

text: HMS Liffey oli Britannian Kuninkaallisen laivaston River-luokan torpedovenehävittäjä.


title: HMS Liffey (1904)

text: Alus tilattiin Cammell Lairdilta Birkenheadistä osana vuosien 1903-1904 laivasto-ohjelmaa. Sen köli laskettiin 22. maaliskuuta 1904 ja alus laskettiin vesille 23. syyskuuta. Se valmistui toukokuussa 1905.


title: HMS Liffey (1904)

text: "HMS Liffey" myytiin 23. kesäkuuta 1919 romutettavaksi.


title: Juuso Kevari

text: Juuso Kevari (s. 10. heinäkuuta 1992 Vaasa) on suomalainen jalkapalloilija, joka edustaa Veikkausliigassa pelaavaa Vaasan Palloseuraa. Pelipaikaltaan hän on maalivahti.


title: Juuso Kevari

text: Juniorivuosinaan Kevari edusti Vaasan Palloseuraa. Hän debytoi aikuisten tasolla Kakkosta FC Kiiston riveissä. Kaudeksi 2012 hän palasi takaisin kasvattajaseuransa VPS:n riveihin. Kaudella 2012 Kevari teki liigadebyyttinsä Turun Palloseuraa vastaan ja pelasi kaudella neljä Veikkausliigaottelua.


title: Juuso Kevari

text: Kaudeksi 2013 Kevari siirtyi FC YPA:n riveihin ja pelasi jokaisen ottelun alusta loppuun.


title: Juuso Kevari

text: Kevari on niin ikään VPS:ssa pelanneen Harri Kevarin poika.


title: HMS Moy (1904)

text: HMS Moy oli Britannian Kuninkaallisen laivaston River-luokan torpedovenehävittäjä.


title: HMS Moy (1904)

text: Alus tilattiin Cammell Lairdilta Birkenheadistä osana vuosien 1903-1904 laivasto-ohjelmaa. Sen köli laskettiin 22. maaliskuuta 1904 ja alus laskettiin vesille 10. marraskuuta. Se valmistui kesäkuussa 1905.


title: HMS Moy (1904)

text: "HMS Moy" myytiin 27. toukokuuta 1919 romutettavaksi.


title: HMS Ouse (1905)

text: HMS Ouse oli Britannian Kuninkaallisen laivaston River-luokan torpedovenehävittäjä.


title: HMS Ouse (1905)

text: Alus tilattiin Cammell Lairdilta Birkenheadistä osana vuosien 1903-1904 laivasto-ohjelmaa. Sen köli laskettiin 22. maaliskuuta 1904 ja alus laskettiin vesille 7. tammikuuta 1905. Se valmistui vielä saman vuoden syyskuussa.


title: HMS Ouse (1905)

text: "HMS Ouse" myytiin 22. lokakuuta 1919 romutettavaksi.


title: Pernaruohot

text: Pernaruohot ("Sisymbrium") on kasvisuku ristikukkaiskasvien heimossa. Siihen kuuluu 51 lajia. Pohjoismaissa kasvavat pernaruohot ovat tavallisesti yksivuotisia ruohokasveja, joilla on usein haarova varsi. Pernaruohojen kukat ovat useimmin pienet ja keltaiset. Hedelmänä ovat pitkät lidut, joissa siemenet sijaitsevat riveittäin kahdessa lokerossa.


title: Pernaruohot

text: Suomessa on tavattu yhteensä yhdeksän eri pernaruoholajia. Ne ovat melko harvinaisia–hyvin harvinaisia ja ovat kaikki tulokaslajeja. Yleisin pernaruoho on eteläisimmässä Suomessa melko tavallinen rohtopernaruoho.


title: HMS Stour (1905)

text: HMS Stour oli Britannian Kuninkaallisen laivaston River-luokan torpedovenehävittäjä.


title: HMS Stour (1905)

text: Cammell Laird Birkenheadistä valmisti aluksen varastoon. Sen köli laskettiin 5. joulukuuta 1904 ja alus laskettiin vesille 3. kesäkuuta 1905. Laivasto lunasti aluksen vasta 1909 50000 punnalla ja se otettiin palvelukseen onnistuneiden lokakuussa 1909 järjestettyjen koeajojen jälkeen maaliskuussa 1910.


title: HMS Stour (1905)

text: "HMS Stour" myytiin 30. elokuuta 1919 romutettavaksi.


title: HMS Test (1905)

text: HMS Test oli Britannian Kuninkaallisen laivaston River-luokan torpedovenehävittäjä.


title: HMS Test (1905)

text: Cammell Laird Birkenheadistä valmisti aluksen varastoon. Sen köli laskettiin 5. joulukuuta 1904 ja alus laskettiin vesille 6. toukokuuta 1905. Laivasto lunasti aluksen vasta 1909 50000 punnalla ja se otettiin palvelukseen onnistuneiden lokakuussa 1909 järjestettyjen koeajojen jälkeen maaliskuussa 1910.


title: HMS Test (1905)

text: "HMS Test" myytiin 30. elokuuta 1919 romutettavaksi.


title: HMS Colne (1905)

text: HMS Colne oli Britannian Kuninkaallisen laivaston River-luokan torpedovenehävittäjä.


title: HMS Colne (1905)

text: Alus tilattiin John I. Thornycroft and Companyltä Chiswickistä osana vuosien 1903–1904 laivasto-ohjelmaa. Sen köli laskettiin 21. maaliskuuta 1904 ja alus laskettiin vesille 21. toukokuuta 1905. Se valmistui vielä samana vuonna 1. heinäkuuta.


title: HMS Colne (1905)

text: "HMS Colne" myytiin 1. tammikuuta 1919 romutettavaksi.


title: HMS Kennet (1902)

text: HMS Kennet oli Britannian Kuninkaallisen laivaston River-luokan torpedovenehävittäjä.


title: HMS Kennet (1902)

text: Alus tilattiin John I. Thornycroft and Companyltä Chiswickistä osana vuosien 1902-1903 laivasto-ohjelmaa. Sen köli laskettiin 5. helmikuuta 1902 ja alus laskettiin vesille 4. joulukuuta. Se valmistui tammikuussa 1905.


title: HMS Kennet (1902)

text: "HMS Kennet" myytiin 11. joulukuuta 1919 romutettavaksi.


title: HMS Jed (1904)

text: HMS Jed oli Britannian Kuninkaallisen laivaston River-luokan torpedovenehävittäjä.


title: HMS Jed (1904)

text: Alus tilattiin John I. Thornycroft and Companyltä Chiswickistä osana vuosien 1902-1903 laivasto-ohjelmaa. Sen köli laskettiin 27. maaliskuuta 1903 ja alus laskettiin vesille 16. helmikuuta 1904. Se valmistui tammikuussa 1905.


title: HMS Jed (1904)

text: "HMS Jed" myytiin 29. heinäkuuta 1920 romutettavaksi.


title: HMS Chelmer (1904)

text: HMS Chelmer oli Britannian Kuninkaallisen laivaston River-luokan torpedovenehävittäjä.


title: HMS Chelmer (1904)

text: Alus tilattiin John I. Thornycroft and Companyltä Chiswickistä osana vuosien 1903-1904 laivasto-ohjelmaa. Sen köli laskettiin 11. joulukuuta 1903 ja alus laskettiin vesille 8. joulukuuta 1904. Se valmistui kesäkuussa 1905.


title: HMS Chelmer (1904)

text: "HMS Chelmer" myytiin 30. kesäkuuta 1920 romutettavaksi.


title: Motor Man

text: Motor Man on Loost Koos -yhtyeestä tuttujen Särren ja Väiskin 8. helmikuuta 2012 julkaistu yhteisalbumi. Albumin julkaisi Monsp Records ja siitä tehtiin vain tuhannen kappaleen painos. Särre käyttää albumilla nimeä "Payperwork" ja Väiski nimeä "Andy Gymhill". Levy on Monsp Recordsin sadas julkaisu ja sen kataloginumero on MONSP100.


title: Bosketti

text: Bosketti (, italiasta: "bosco", "metsikkö") on alun perin muotopuutarhan eli niin sanotun ranskalaisen puutarhan aiheisiin kuuluva muodollinen puuistutus, johon kuuluu vähintään viisi samaa lajia olevaa puuta, jotka on istutettu joko viisiköksi tai muuten tarkan säännöllisesti riveihin sekä leveys- että pituussuuntaan. Kun puut kasvavat, niiden lehvästöt liittyvät toisiinsa varjoisaksi katokseksi. Puiden runkoja karsitaan usein selkeän istutuskuvion korostamiseksi.


title: Bosketti

text: Boskettialueet on perinteisesti päällystetty soralla, sillä aihe kehitettiin ennen ruohonleikkurin keksimistä. Nykyisin bosketteja voidaan nähdä myös nurmialueille perustettuina.


title: Bosketti

text: Suureen puutarhaan kuuluvassa metsikössä bosketilla voidaan tarkoittaa myös eräänlaista muodollista huonetta, "cabinet de verdure" , jollaiset muodostavat olennaisen osan André Le Nôtren suunnittelemista Versailles’n palatsin puutarhoista. Nämä puiden ja leikatujen pensaiden muodostamien sienien suojaamat intiimit tilat tarjosivat mahdollisuuden yksityisyyteen julkisen tilan suuressa mittakaavassa toteutettujen istutusalueiden ja käytävien muodollisuudelta. Bosketteihin johti usein vain yksi polku, jossa oli huomaamaton mutka. Versailles’issa näiden myöhempää perinnettä edustavien boskettien koristelua muutettiin usein, mutta useissa nähdään edelleen nerokkaita suihkulähteitä tai allegorisia teemoja edustavia patsaita; ’’ Bosquet de Rocalles’’ sisältää jopa amfiteatterin.


title: Sakariston ovella

text: Sakariston ovella on Karl Emanuel Janssonin öljytyö puulle vuodelta 1874. Taiteilijan kuolinvuotenaan maalaama työ, kooltaan 22 × 18,5 cm, lahjoitettiin Ateneumin-taidemuseoon vuonna 1895.


title: Sakariston ovella

text: "Sakariston ovella" -työtä pidetään yhtenä taiteilijan omakuvana. Nuutuneen näköinen mies seisoo sakariston ovella katselemassa valoisamman kirkkosalin tapahtumia. Kirkkosalista erottuu yksi istumassa oleva nainen ja kynttiläkruunu. Sekä sakariston että kirkkosalin lattia on lankuista tehty puulattia. Huonetilojen välisen paksun seinän maalaus on kulunut ja kuin pölyinen tunnelma vallitsisi hämärässä sakaristossa.


title: Sakariston ovella

text: Karl Jansson oli opiskellut taidemaalausta alkuun Turussa hovimaalari R.W. Ekmanin johdolla. Hän suoritti sitten Tukholman taideakatemian koulun vuosina 1862-1867 ja jatkoi opintojaan Düsseldorfin taideakatemiaissa. Düsseldorf oli muun muassa tunnettu kansankuvauksen keskus. Karl Janssonilla oli myös itsellään talonpoikaisjuuria ja talonpoikaisvaikutteet näkyvät "Sakariston ovella" -maalauksessa.Timo Huusko: Karl Emanuel Jansson: Sakariston ovella. Teoksessa Ateneum- opas. Toim. Timo Huusko, 2007, s.25.


title: Iceman

text: Iceman tai The Iceman (”jäämies”) voi tarkoittaa seuraavia:


title: Apollon ja Marsyas

text: Apollon ja Marsyas on Walter Runebergin (1838–1920) tekemä marmoriveistos. Kooltaan 200 cm korkea veistos lahjoitettiin heti sen valmistuttua Suomen taideyhdistyksen kokoelmiin vuonna 1874.


title: Apollon ja Marsyas

text: Veistoksen aiheena on soittotaitokilpailu valon jumala Apollon ja maallisen Marsyaan välillä. Apollon voittaa kilpakumppaninsa, mitä pidetään samalla henkisen voittona aineellisesta. Näiden vastakkaisuutta veistoksessa kuvataan siten, että lyyraa pitelevä Apollon on veistetty uusklassismin ihannoiman hellenistisen kuvanveiston tavoin ja Marsyas puolestaan barokkityyliin.


title: Apollon ja Marsyas

text: Apollon ja Marsyas oli tilaustyö, jonka Helsingin säätyläisnaiset tilasivat tarkoituksenaan lahjoittaa se uuden ylioppilastalon koristukseksi. Teoksen valmistuttua se päätyikin Suomen taideyhdistyksen kokoelmiin, minkä arvellaan johtuvan siitä että teoksen tilaajat pitivät sitä teoksen henkilöiden alastomuuden vuoksi sitä kenties liian uskaliaana ylioppilaille.


title: Apollon ja Marsyas

text: Huusko, Timo: Walter Runeberg: Apollon ja Marsyas. Teoksessa "Ateneum-opas". Toim. Timo Huusko, 2007, s. 24.


title: Genii Capital

text: Genii Capital on luxemburgilainen sijoitus- ja taloudellinen neuvontayritys. Yrityksen päämaja sijaitsee Howaldissa, Luxemburgissa. Yrityksen perustivat vuonna 2008 Gerard Lopez ja Eric Lux. Yrityksen päätavoitteena on laajamittainen palvelu taloudellisessa neuvonannossa ja sijoituksella eri yrityksille.


title: Genii Capital

text: 16. joulukuuta 2009 yritys osti 75 % Renault F1 -tallin osakkeista. 8. joulukuuta 2010 yritys osti loput 25 % osakkeista myyden ne eteenpäin Group Lotus -yhtiölle, joka ryhtyi Renault-tallin sponsoriksi. Vuonna 2012 yritys toimii Lotus F1 Team -tallin osaomistajana yhdessä Group Lotuksen kanssa. Yritys on toiminut myös Charouz Racing System -tallin sponsorina.


title: Roux

text: Roux voi tarkoittaa seuraavia:


title: Amor kiduttaa sydämiä

text: Amor kiduttaa sydämiä on Johannes Takasen (1849–1885) veistämä marmoriveistos vuodelta 1881. Tämä Ateneumin taidemuseon kokoelmiin kuuluva veistos on 82 cm korkea.


title: Amor kiduttaa sydämiä

text: Veistoksen mallina oli Johannes Takasen Kullervo-poika, jonka Takanen veisti hellyttäväksi amoriksi. Siivekäs pikkupoika pitelee käsissään kolmea sydäntä ja piinaa rakastavaisia, selässään jouset ja nuolet kuten taruaiheeseen kuuluu.


title: Ortodoksinen kamarikuoro

text: Ortodoksinen kamarikuoro (The Orthodox Chamber Choir) on vuonna 1995 perustettu sekakuoro. Kuorossa on 25 laulajaa, jotka asuvat eri puolilla Suomea. Ortodoksisen kamarikuoron ohjelmisto sisältää pääsääntöisesti slaavilaista ja suomalaista ortodoksista kirkkomusiikkia 1800-luvulta 2000-luvulle. Konserttien ohella kuoron toimintaan on perustamisesta saakka kuulunut laulaminen ortodoksisissa jumalanpalveluksissa. Kuorolaisissa on sekä musiikin ammattilaisia ja opiskelijoita että harrastajia.


title: Ortodoksinen kamarikuoro

text: Ortodoksista kamarikuoroa on johtanut sen perustamisesta lähtien dir. cant. Juhani Matsi.


title: Rakkauden kukka

text: Rakkauden kukka eli Lumpeenlehtimalja on Ville Vallgrenin (1855-1940) pronssiveistos, korkeus 33 cm, vuodelta 1894. Veistos ostettiin vuonna 1900 Ateneumin taidemuseon kokoelmiin.


title: Rakkauden kukka

text: Rakkauden kukka kuvaa syleilevää paria lumpeenlehden kukan huipulla, vertauskuvallisesti he ovat rakkauden lakipisteessä. Kaihoisan alastomina he nojaavat tässä toisiinsa pienen kukan päällä seisoessaan. Merkityksellinen pronssipatinakin on Vallgrenin yksityiskohtaista suunnittelua.


title: Rakkauden kukka

text: Alun perin veistos oli keskimmäinen osa pöytäkoristesarjasta, ja se oli tehty hopeasta. Työ on osa Vallgrenin art nouveau -tuotantoa.


title: Rakkauden kukka

text: Leena Ahtola-Moorhause: Ville Vallgren: Rakkauden malja (Lumpeenlehtimalja). Teoksessa Ateneum- opas. Toim. Timo Huusko, 2007, s. 34.


title: HMS Caesar (R07)

text: HMS Caesar (viirinumero R07) oli Britannian Kuninkaallisen laivaston Ca-luokan hävittäjä.


title: HMS Caesar (R07)

text: Alus tilattiin John Brown and Companyltä Clydebankistä nimellä "HMS Ranger" osana 11. hätälaivuetta (). Aluksen nimi vaihdettiin "HMS Caesariksi" amiraliteetin tehtyä päätöksen perustettavana laivueen alusten nimeämisestä Ca-alkuisin nimin. Sen köli laskettiin 3. huhtikuuta 1943 ja alus laskettiin vesille 14. helmikuuta 1944. Alus valmistui 5. lokakuuta 1944.


title: HMS Caesar (R07)

text: "HMS Caesar" aloitti 5. lokakuuta 1944 hyväksyntätestit, joiden seurauksena ehdotettiin lisäämään ilmastointia ohjaustiloihin ja tutkahuoneeseen. Alus aloitti testien päätyttyä koulutuksen Scapa Flowssa osana Kotilaivastoa. Marraskuussa koulutuksen päätyttyä se liittyi Kotilaivaston 7. hävittäjälaivueeseen.


title: HMS Caesar (R07)

text: Alus suojasi 14. marraskuuta saattuetukialus "HMS Pursueria" ja risteilijä "HMS Euryalusta" yhdessä "HMS Nubianin", "HMS Venuksen" ja "HMS Zephyrin" kanssa. Osaston tehtävänä oli iskeä Norjan rannikon kohteisiin Tromsön edustalla. Operaation aikana upotettiin Saksan laivaston partioalus "V6413". Alus suojasi 29. marraskuuta laivueensa mukana "HMS Bellonaa", "HMS Campaniaa" ja "HMS Nairanaa". Suojauksessa oli lisäksi vielä hävittäjät "HMS Onslow", "HMS Obedient", "HMS Offa", "HMS Oribi", "HMS Onslaught" ja "HMS Orwell". Osaston tehtävänä oli suojata saattuetta JW62 Kuolaan ja se liittyi 1. joulukuuta saattueeseen, jota uhkasi sukellusveneryhmä Stock. Sukellusveneet eivät kuitenkaan löytäneet saattuetta. Sukellusveneryhmä Grube vältettiin hajottamalla seuraavana päivänä saattue. Alus erkani 7. joulukuuta suojausosaston kanssa saattueesta, sen saavuttua ilman tappioita määränpäähänsä.


title: HMS Caesar (R07)

text: "HMS Caesar" liittyi 10. joulukuuta suojueen mukana palaavaan saattueeseen RA52. Seuraavana päivänä "HMS Cassandraan" osui Saksan laivaston sukellusveneen "U-365" laukaisema torpedo, joka aiheutti pahaa tuhoa. Norjan laivaston korvetti "KNM Tunsberg Castle" upposi 12. joulukuuta osuttuaan miinaan vieden mukanaan suuren osan miehistöstään. "HMS Nairanan" lentokone upotti 13. joulukuuta "U-365":n. Alus erkani 19. joulukuuta Loch Ewessä saattueesta.


title: HMS Caesar (R07)

text: Vuoden 1945 ensimmäisen neljänneksen alus palveli laivueensa mukana osana Kotilaivastoa ja Läntisellä reitillä suojaamassa Atlantilla matkanneita saattueita. Huhtikuussa alus määrättiin ulkomaan palvelukseen, jonka seurauksena se oli huollettavana toukokuusta heinäkuuhun ennen siirtoa Itäiseen laivastoon. Alus lähti elokuussa laivueen kanssa Trincomaleehen.


title: HMS Caesar (R07)

text: "HMS Sussex", "HMS Caesar", "HMS Carron" ja "HMS Cavalier" suojasivat Intian 5. divisioonaa kuljettaneen joukkojenkuljetussaattueen Surabajaan. Vuonna 1946 alus palasi Britteinsaarille, jossa se siirrettiin reserviin. Alus päätettiin 1951 modernisoida, mutta työ eteni hitaasti ja aluksen modernisointi saatiin Rosythissä valmiiksi vasta 1960, jonka jälkeen se palautettiin palvelukseen 8. hävittäjälaivueeseen.


title: HMS Caesar (R07)

text: Alus palveli lähinnä Kaukoidässä. Se poistettiin palveluksesta kesäkuussa 1965 ja alus sijoitettiin poistolistalle. Aluksen aseistus riisuttiin Chathamissa, jonka jälkeen se myytiin 1966 BISCOlle. Alus hinattiin 6. tammikuuta 1967 romutuksesta vastanneelle Hughes Bolkowille Blythiin.


title: Patrice Lhôtellier

text: Patrice Lhôtellier (s. 8. elokuuta 1966 Romilly-sur-Seine) on ranskalainen entinen miekkailija. Hän oli mukana voittamassa kultaa floretin joukkuekilpailussa vuoden 2000 kesäolympialaisissa Sydneyssä.


title: Patrice Lhôtellier

text: Lhôtellier kilpaili kesäolympialaisissa 1988 Soulissa ja sijoittui floretin joukkuekilpailussa kuudenneksi. Hän osallistui myös kesäolympialaisiin 1992 Barcelonassa sekä floretin yksilö- (34. sija) että joukkuekilpailusa (7. sija).


title: Lionel Plumenail

text: Lionel Plumenail (s. 22. tammikuuta 1967 Bordeaux) on ranskalainen entinen miekkailija. Hän sai hopeaa floretin yksilökilpailussa vuoden 1996 kesäolympialaisissa Atlantassa. Hän kilpaili myös vuoden 2000 kesäolympialaisissa Sydneyssä ja oli mukana voittamassa kultaa floretin joukkuekilpailussa; sen yksilökilpailussa hän jäi 29. sijalle.


title: Mustafa Maki

text: Mustafa Kafa-Ismail Maki (s. 17. syyskuuta 1988) on sudanilais-suomalainen jalkapalloilija. Hän on pelipaikaltaan oikea laitalinkki tai laitapuolustaja.


title: Mustafa Maki

text: Maki aloitti jalkapallon pelaamisen kotimaassaan Al-Amalin joukkueessa. Suomeen saapumisensa jälkeen hän on pelannut Ykköstä ja Kakkosta VIFK:n riveissä, josta siirtyi kaudeksi 2012 pelaamaan Veikkausliigaa Vaasan Palloseuran riveihin. Toukokuussa 2013 Maki palasi takaisin VIFK:n riveihin.


title: Mathieu Gourdain

text: Mathieu Gourdain (s. 4. toukokuuta 1974 Vernon) on ranskalainen entinen miekkailija. Hän kilpaili vuoden 2000 kesäolympialaisissa Sydneyssä ja sai siellä hopeaa sekä säilän yksilö- että joukkuekilpailussa.


title: Hendrik Kersken

text: Hendrik ("Henk") Kersken (6. tammikuuta 1880 – 3. joulukuuta 1967) oli alankomaalainen purjehtija. Hän kilpaili vuoden 1928 kesäolympialaisissa Amsterdamissa ja sai kahdeksan metrin luokassa "Hollandialla" hopeaa.


title: Clarence Hammar

text: Karl Adolf Clarence Hammar (23. kesäkuuta 1899 Solna – 31. joulukuuta 1989 Haninge) oli ruotsalainen purjehtija. Hän sai vuoden 1928 kesäolympialaisissa Amsterdamissa "Sylvialla" pronssia kahdeksan metrin luokassa. Hän oli Pariisin kesäolympialaisissa 1924 kilpaillut Ranskan kansallisessa monotyypissä ja sijoittunut kuudenneksi.


title: Otto Gollnhuber

text: Otto Gollnhuber (9. helmikuuta 1924 – 23. kesäkuuta 1963) oli itävaltalainen jalkapalloilija, joka pelasi Kapfenberger SV:lle. Hän kilpaili vuoden 1952 kesäolympialaisissa Helsingissä ja kuului maansa viidenneksi sijoittuneeseen joukkueeseen.


title: Thepphithak Chindavong

text: Thepphithak Chindavong (; s. 2. helmikuuta 1991) on laosilainen uimari. Hän kilpaili vuoden 2008 kesäolympialaisissa Pekingissä ja jäi 90. sijalle miesten 50 metrin vapaauinnissa.